text:
Rudy Richardson di MEP: San Nicolas ta wak un luz na final di e tunnel scur y largo di 8 aña di gobierno di AVP
Rudy Richardson di MEP:
San Nicolas ta wak un luz na final di e tunnel scur y largo di 8 aña di gobierno di AVP
Riba 7 di april 2017 mi a skirbi un articulo titula: "Nos hubentud lo concretisa nos vision". Mi tabata referi na e crecemento economico per capita di habitantenan di San Nicolas y vecindario. Ora mi bisa San Nicolas mi kiermen Pos Chikito, Savaneta y San Nicolas, pues Pariba di brug unda por a wak un retraso den e prosperidad economico/financiero den e hogarnan aki. Hustamente esaki tabata mi ponencianan desde 2013 como candidato politico di Movimiento Electoral di Pueblo (MEP).
Un San Nicolas Nobo
San Nicolas tin dos seccion pa desaroya: Seccion 1 ta locual nos ta yama Promenade y Seccion 2 ta e di dos parti pasando bushalte di Arubus. Masterplan di MEP tin un splicacion amplio riba esaki. Mirando e potencial a corto plaso pa Promenade, ey e focus mester bay anto esey ta hustamente locual Gobierno nobo ta haciendo. Minister Otmar Oduber (POR) a reactiva e "Cultural & Heritage destination". Cu gran expectativa pa e area mi ta sumamente satisfecho cu un Arubano di San Nicolas ta tuma e reto di bira entrepreneur den persona di Sr. Nedd y a habri un Café den Nicolas Store. Esaki ta cuadra totalmente cu e meta di Gabinete Wever-Croes. Mi ta cita di nos plan di gobernacion: "Lo crea espacio pa negoshinan chikito cu semper a haci San Nicolas grandi y asina crea un San Nicolas 'Nobo' pa compranan familiar."
Crea un economia sostenibel
Un di e problemanan di San Nicolas ta cu mayoria di e pueblo ta traha den e area hotelero na otro banda di nos isla, anto cu tempo a bira custumber di haci shopping na Playa pasobra 90% di comercio na San Nicolas a cera. Awo ta un era nobo. Gobierno tin e deber di desaroya e infrastructura tanto fisico como fiscal pa atrae inversionista den e area aki. San Nicolas semper tabata tin un economia industrial pero cu tempo esaki a bin cu su retonan combina cu un red light zone. Cada generacion mester adapta y crea un economia sostenibel pa nan mes y esaki mester ta e meta den e proximo añanan nos dilanti. Hopi di nos hendenan kier bin bek Aruba y particularmente den e area di San Nicolas pero pa falta di oportunidad ta keda na Europa. Mester stimula e regreso di nos hendenan combina cu acceso na comercio, vivienda y logico un estilo di bida igual y progresivo di locual nan tin na Hulanda.
Gara destino den propio man
Refineria ta djis un parti di e Masterplan pa San Nicolas y vecindario. E no ta e solucion mirando cu semper San Nicolas tabata tin un refineria pero e prosperidad economico a keda limita asina mes. Nos meta como gobierno ta pa crea desaroyo economico na San Nicolas, y trece progreso pa habitantenan di San Nicolas. Falta hopi mas pero esaki ta un luz na final di e tunnel scur y largo di maneho di gobierno di AVP cu a percura pa mantene e districto den dependencia politico cu fiesta y mas fiesta combina cu sopi gratis. Na final di dia esaki no ta trece progreso pa nos pueblo y sigur no ta trece e spirito di "gara bo destino den bo propio man". Mester traha mas riba marketing pa negoshinan existente y nobo, e.o Pueblito Paisa y Gayo Rojo pa menciona algun. Tin cu mercadea e area comercial y su servicionan mas amplio posibel. Esaki mester sosode conhuntamente cu sosten di varios otro ministerio e.o. Turismo, Economia y Infrastructura. Gabinete Wever-Croes su meta ta pa crea conhuntamente condicionnan cu lo haci inversion den e area aki beneficioso pa negoshi, pues un maneho pa realisa actividad economico na San Nicoalas. Nos ta yama Sr. Nedd bon bini y hopi exito y mi ta spera cu e pueblo dun’e e sosten necesario. Nos Libertador Betico Croes (qepd) a bisa. "Mas vale morir de pie, que vivir de rodillas." (It's better to die on your feet, than to live on your knees.")


c: text/html

text:
Ademas di cu su cuarto a kima polis a detene pa motibo di tin plantacion di marihuana
Diamars atardi a drenta informe di cu tin un cuarto na candela na Koeriboeri, mesora a dirigi tanto polis como bomberonan na e sitio. Na yegada di e patruya a bin compronde cu aki ta trata di un cuarto unda esun cu ta biba eynan a caba di sali y esaki a pega na candela. Na yegada di bombero a combati y a domina e candela rapidamente. Polis a observa patras di e cuarto un cultivo di marihuana mesora polis a confisca esakinan y na yegada di e habitante polis a detene.

robotstxt: allowed

filter: keep


text:
ULTIMO ORA. BONEIRU. IMAHEN DI KAMERA NAN TABATA KRUSIAL PA POR A SOLUSHONA E DESAPARISHON DI ADRIANA MORALES DE FLORENCIO DI 23 ANJA. Basta grabashon di kamera e team investigativo a pasa dor di dje[…]
Month: April 2017
Continue reading …
A ENKONTRA KURPA SIN BIDA DI UN DAMA NA UN KUNUKU NA PLAYA GRANDI.
Continue reading …
INVESTIGASHON RELASHONA KU E DAMA PERDI TA DEN FULL SWING.
Continue reading …
DAMA PERDI DESPUES DI A BAHA DI BARKU KRUSERO
Continue reading …
ELVIS KUWAS ALIAS MONSTER TRANSPORTA PA KORSOU KU HELIKOPTER.
Continue reading …
ELVIS KUWAS ALIAS MONSTER TRANSPORTA FOR DI HULANDA PA BONEIRU.
Continue reading …
EMPLEADO NAN PUBLIKO DEN WELGA.
Continue reading …
FAROEK BALENTIEN DETENE DEN UN KAS NA TERA KORA Y A DETENE UN DAMA TAMBE.
Continue reading …
BONEIRU SU HOBEN NAN A BARI BAI KU MAYORIA PREMIO DI ARTE DI PALABRA
Continue reading …
O.M. Y POLIS TA PIDI FAROEK BALENTIEN PA MELDU SU MES NA WARDA.
Continue reading …


text: Diaranson ultimo 3 di Januari 2018 manera aña nobo a inicia por a nota cu ASB a ranca sali cu nan Board Meeting tratando diferente punto. Despues di a reparti e puestonan den directiva di acuerdo cu e resultado di Algemene Leden Vergadering di 13 di December 2017, a bay over na trata Plan 2018. Final di October 2017 ASB a entrega su wenselijke begroting na Subsidie Commissie cual ta basa riba un Plan 2018 hopi elabora. Parti di e Plan ta Seleccion Masculino cu lo mester competi den campeonato di CONSURSA 1 pa 9 di Juni na Monteria, Colombia. Tambe Seleccion Femenino cu muy probablemente lo competi na Aruba den luna di October unda Aruba lo “host” un campeonato oficial femenino di CONSURSA despues di mas di 15 aña cual lo bira un atraccion grandi cu confirmacion di 8 pais. Otro proyecto ta Clinica pa umpirenan cu lo tuma luga 22 pa 26 di Januari. Un proyecto bunita ta Liga Special programa pa April. ASB lo apunta 5 ekipo miembro cualnan por reforsa cu tur hungadonan miembro di ASB sin e proceso di overschrijving y lo trece 5 pitcher di alto nivel Aruba pa 4 a 5 siman unda cada ekipo lo wordo honra cu un pitcher. Lo hunga un campeonato unda nos batiadonan lo desaroya nan nivel mirando picheo fuerte internacional manera risingball y dropball den combinacion cu desaroya nos propio pichernan. Pues den tur double header e pitcher internacional por lansa maximo 7 inning. Lansando un wega completo of por ehempel 4 inning prome wega y 3 inning e di dos wega. Nan mester train tambe pitchernan local pa e periodo cu nan ta na Aruba. ASB lo instala pronto un comision cu lo bay dedica na recruit hobennan femenino bou 16 aña y lo percura pa un campeonato U16 femenino cumpliendo asina cu e vision di WBSC y IOC. Separa di esaki lo organisa campeonatonan regular desde Mei den liganan AA y A-Klas masculino y AA femenino. Otro proyecto cu lo wordo dirigi y guia pa nos miembro nobo di directiva Estefano “Fano” Croes ta scoring electronico. Lo percura pa score tur weganan di campeonato den 2018 riba un sistema electronico y mesora resultadonan lo bay ta visibel pa henter comunidad. Aruba Softball Bond ta yama bon bini tambe na Andres Krozendijk y Ramiro “Roy” Geerman otro miembronan nobo di directiva. Terminando ta desea directiva di ASB hopi exito cu nan Plan 2018 y sigur nan ambicion pa logra tanto proyecto den un aña. Boluntad t’ey y animo ta halto. Softball den pleno desaroyo.


text:
Roberto Betancourt, presidente di Funvisis, a bisa cu den cuadro di relacion solido di cooperacion bilateral, nan lo bay establece convencionnan interinstitucional cu Aruba, Bonaire y Curaçao pa cumpli cu instruccionnan cu a ser duna pa Ministerio di Ciencia y Tecnologia di Venezuela.
A mustra cu gran parti di e islanan aki ta usa e mesun Departamento di Meteorologia pa compronde con e actividad sismico ta desaroya siendo cu nan ta totalmente diferente, pues nan no ta conta cu specializacion riba e tema. Danki na e formacion y capacitacion di e investigadornan, nan por suministra e islanan aki, e servicionan sismologico.
E asistencia special duna na Aruba, Bonaire y Curaçao lo enfoca riba e monitor di actividad sismico, como tambe den accionnan di supervision pa determina e ocurencia di maremoto, via di e Caribbean Tsunami Early Warning System.
E unidad cu ta wordo opera pa Funvisis, lo bira e prome centro di alerta trempan den Caribe, y lo mantene contacto permanente cu Pacific Tsunami Warning Center (PTWC) cu ta na Ewa Beach na Hawaii, cu ta un di e dos organizacionnan specializa di Merca.
E Centro di Alerta di Tsunami, segun Betancourt, lo ta destina pa vigila y detecta Tsunami riba lama grandi via boeinan special cu Venezuela tin instala den lama.
FUENTE: https://www.diario.aw ->> Ir


text:
Parlamentarionan Setty Yarzagaray-Christiaans y Rocco Tjon a bishita “Cuerpo Especial Arubano”. E bishita aki tawata den cuadro di preparacion pa trata presupuesto. Manera ta conoci MEP, for di den parlamento, kier hiba un politica proactivo, y pa haci’e posibel pa controla gobierno manera debe ser, mester sa kico e preocupacionnan ta di cada departamento en cuestion.
Durante e bishita a elabora riba e retonan cu CEA ta enfrenta. Falta di personal, e reorganisacion actual y e absentismo halto ta e retonan mas grandi.
E reorganisacion actual ta trece cune un structura nobo di “opleiding” cu ta busca asercamiento qua nivel cerca “opleidingen” di Cuerpo Policial y e Instituto Coreccional. Esaki no solamente lo eleva e calidad di e organisacion pero alavez lo brinda cada trahador un perspectiva di carera mas mihor.
Por ultimo alto mando di CEA a enfatisa cu lo kier explora e posibilidadnan pa innova atravez di tecnologia, pa brinda un mihor servicio na nan clientenan. Esaki entre otro atravez di e lasonan existente cu “Dienst Justitiele Inrichtingen” na Hulanda.


text:
Minister Dangui Oduber ta lamenta profundamente con websitenan local ta hunga cu nos unico pilar economico y ta crea panico inecesario relaciona cu e noticia di zika. Ta parce cu cueste loke cueste kier kibra nos economia.
Minister Oduber a keda completamente asombra diasabra atardi despues cu nan a tuma nota di informacionnan incorecto cu Center for Disease Control CDC recientemente a publica riba su website.
Lista CDC
Desde e outbreak di ZIKA na fin di anja 2016 CDC a traha un lista di tur e paisnan na mundo unda Zika ta circula. Tur pais/isla cu tabatin Zika a wordo poni ariba e lista aki pa seguridad di hende muhernan na estado.
Zika a bira endemico na tur e paisnan aki, esaki kiermen cu zika ta keda circula una bes introduci na e pais. Kiko e paisnan aki mester aplica ta prevencion. Dus duna tur e informacionnan necesario na e biahero (den e caso) encuato e situacion di Zika. Pero tambe duna e informacion aki encuanto casonan di zika na e organisacionnan.
Na 2016 y te na mitar di 2017 DVG a keda manda informacion na ATA encuanto e situacion di Zika pa asina informa e turistanan encuanto esaki. E informacion aki ta importante pa e keda activo, asina e biahero por wak cu tin accion ta wordo tuma pa evita cu e biahero por wordo infecta cu e virus. Tambe ta exisiti un programa cu e hotelnan pa nan ta liber di criadero.
Locual Aruba por hasi ta keda transparente cu e informacion encuanto zika. Akinan ta na unda International Health Regulatios (IHR) ta un tool hopi importante pa usa. IHR ta exigi si tur pais pa na ta transparente den nan informacion encuanto Zika. Si keda transparente lo no stroba e trafico di hende of comercio.
Enberdad e noticia aki no ta nobo, pero tampoco e ta di alerta pasobra Aruba no ta den ningun situacion di epidemia of alerta pa cu Zika. E ta un noticia bieuw.
Mester remarca cu CDC ta publica e mesun informacion pa varios otro isla den Caribe incluyendo Barbados, Boneiro, Corsou, Nevis, Saint Lucia y US Virgin Islands (USVI).
A.T.A. lo continua cu esfuersonan pa comunica desaroyonan debidamente na bishitantenan como tambe socionan den turismo. Ademas, ta bon pa remarca cu no obstante e outbreak na 2016 y djey continuacion di e fenomeno aki, den sector di turismo e impacto a ser mitiga y turismo di Merca –mirando cu ta papiando aki di CDC cu ta un organo Mericano- a crece cu 10.6% na 2017 y ta creciendo cu 7.4% te cu awo. Tambe mester remarca cu publicamente CDC no a publica nada referente e noticia cu a sali diasabra ultimo localmente.
A.T.A. ta sigui monitorea e situacion di serca y lo sigui ta den contacto estrecho cu Ministerio di Salubridad y e departamentonan concerni.
Departamento di Salud Publico Aruba tin ci informa communidad cu actualmente na Aruba nos no ta experenciando ningun brote di Zika tampoco Dengue ni Chikungunya. E informacion publica pa CDC unda ta duna e impresion aki no ta cuadra cu realidad.
Actualmente Ministerio di Salubridad Publico ta den conversacion cu e expertonan di e programma World Musquito Program pa bini cu mihor formanan pa preveni e tipo di criaderonan aki.


text:
Famianan di Franky Jacopucci ta sumamente preocupa y ta pidiendo Aruba pa yudanza. Ya pa un luna caba famianan di Jacopucci ta buscando pa sa unda pa hay’e. E ta hopi conoci den e bario di Catiri, Tanki Leendert. Tin biaha e sa cana di Catiri pa Rancho, pero ya pa mas di un luna caba, ningun famia no a wak’e ni tende nada mas di dje y nan ta sumamente preocupa.
Franky ta un persona cu ta sufri di epilepsia. Si en caso un of otro ciudadano wak Franky, por fabor, saca un potret di dje y mande pa famianan, splicando na unda mas of menos por a wak’e, pa asina famianan por sigui cu nan buskeda.
A tende diferente rumor cu e lo ta na San Nicolas, na Santa Cruz of den Rancho, pero tur esaki ta keda nada mas cu un rumor. Por ultimo, si abo por a mira Franky Jacopucci, por fabor, tuma contacto cu celular 742-3693 of tambe por tuma contacto cu Liesje Dijkhoff riba su pagina di Facebook, pa asina nan por recupera nan ser stima.
Famia ta gradici di antemano e cooperacion di e comunidad Arubano, pa yuda trece Franky bek cas.


text:
Ceramento di caminda en conexion cu trabounan di Riolering
ORANJESTAD - Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Calabastraat, cu dialuna 16 di juli 2018 for di 9’or di mainta te 4’or di atardi nos lo cera e caminda menciona pa motibo cu departamento di Riolering lo mester traha riba e riolering.
Desviacion ta via Bacobastraat y Citroenstraat y e trabounan akinan lo tin un duracion di 2 dia.
En conexion cu e trabounan menciona Departamento di Obra Publico ta haci un peticion na tur automobilista pa no haci uzo di e camindan menciona y ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
For di mainta trempan awe a yega un ekipo grandi di recherchenan di RST, miembronan di Afpakteam y Polisnan, pa hunto tene un “inval” den e oficina di Domesa situa na Wayaca. A nota presencia di Hues Comisario tambe durante e inval. E motibo ta cu ta sospecha cu via e compania aki Venezolanonan ta mandando oro horta for di Venezuela via Aruba pa entre otro Hulanda. Un ke otro tin di haber cu e detencionnan haci diabierna ultimo na Aeropuerto, unda a detene un sospechoso relaciona cu e mesun tipo di negoshi aki di mandamento di oro for di Venezuela pa Hulanda. A haya e pasahero cu riba 2 miyon dollar na oro den maleta.
Mester menciona cu ta for di algun luna caba Gobierno di Republica Bolivariana de Venezuela a cuminsa keha cu for di Aruba y Corsou ta cabando cu nan industra di koper y oro. A acusa e islanan di ta coopera den tuma nan productonan prima procedente di ladronicia y sabotahe y bende cu mundo.
E tempo ey Aruba a bisa di no sa di nada y na caminda a bin compronde cu berdad tin un compania banda di waf cu ta cumprando miyones pa aña na koper procedente di Venezuela y ta manda pa bende cu Hulanda. Como cu e koper no ta drenta Aruba, pero ta pasa nos isla via transito, nunca autoridadnan no a cay riba dje. E tempo ey a bisa cu e negoshi di oro ta cana via Corsou.
Cu tempo ta saliendo afo cu na Aruba tambe tin hende cu ta tuma oro, sin sa di unda el a sali di Venezuela, ni cu si e ta horta of no, y ta manda esaki pa otro paisnan na Europa cu ta paga bon placa pa oro. Probablemente ta haci uzo di e companianan di transporte arma pa baha e mercancia for di avion y despues pone bek riba otro avion cu otro destinacion. Atrobe ta uza nos isla como un sorto di trampolin pa un negoshi cu probablementa ta ilicito.
No tabatin detencion awe mainta na Domesa, cu pa hopi aña ta bou maneho di un Arubiano bon conoci, pero cu tin doñonan procedente for di Venezuela. E caso ta bou investigacion di Polisnan cu ta atene casonan internacional, esta Recherche Samenwerkings Team (RST) den cual ya traha di cerca cu mas ekiponan investigativo den henter Reino Hulandes.


text:
-
Contact
- lionel_326@hotmail.com
Wak bon den kas di ken bo ta drenta!
Reading Time: 2 minutes
Na Indianapolis, un hòmber ku segun su deklarashon tabata skonde for di otro hende ku lo tabata persiguié, a disidí drenta kas di un dama pa asina e skonde for di e personanan ku lo tabata su tras. Wèl, ta mihó el a keda sin skonde, pasó el a drenta kas di un persona mas peligroso ku esunnan ku posiblemente e tabata skonde p’e.
Karen Dolley di 43 aña di edat ta un muhé bon di train den kombate medieval i na momentu ku Karen a sali dor di den baño den oranan di mardugá, el a mira e hòmber pará den gang di su kas. Karen no a pèrdè pa gana, el a kuminsá harta e hòmber ku moketa, gritand’é pe sali for di su kas. Komo ku esei no ta sufisiente, Karen a saka un spada hapones ‘440C Stainless Steel’ pa tene e hòmber kompletamente bou di kòntròl, miéntras ku e tabata yama 911. Polis a yega i arestá Jacob Wessel di 30 aña di edat i ku segun e ofisialnan lo tabata bou di influensha di un supstansha deskonosí.
Segun Karen, e hòmber a skapa ku el a komport’é bon, pasó di otro manera e lo no a sali ku bida for di su kas.
Anto ami masha dia mi ta buska un muhé ku kurashi pa mi bringa ku mi. Te ainda mi n’ por haña niun. Awó mi sa ku ta den kas di hende mi tin ku bai skonde. Mi tei prepará mi paña di Zorro pa awe nochi!
Fuente: CBSnews
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
-
Contact
- lionel_326@hotmail.com
Grupo chines interesá pa invertí den Refineria Isla!
Reading Time: 3 minutes
Un delegashon di konsulado chines huntu ku representantenan di e kompania chines CMEC Engineering Machinery Import & Export Co Ltd a hasi un bishita na Refineria Isla riba invitashon di Multidisciplinair Projectteam (MDPT) ku tin negosiashonnan pa ku e futuro di Refineria den su man.
E delegashon chines a risibí un rekorido den Isla i tambe na Bullenbaai. Durante e bishita di e grupo chines na e planta di Curaçao Refinery Utilities (CRU, ántes BOO) i tambe n’e planta di refineria ku ta produsí koriente, awa ku mi n’ sa kiko mas, por a mira interes di e grupo den e planta.
Manager di CMEC, Zhao Yan tabata hasi diferente anotashon i tambe a hiba diferente kombersashon ku e manager di e planta. Tabata remarkabel ku Yan tabata bon na altura di e struktura organisatorio kompletu di CRU i kon tur kos ta hinká den otro referiendo na kon CRU ta funshoná den relashon ku gobièrnu, Isla i Aqualectra.
Aparte di e presidente di MDPT Werner Wiels, tambe tabata tei presente demas miembronan di MDPT Jaime Sola, èks direktor di Shell Kòrsou i Ruben Roosberg, èks spesialista di planifikashon di PDVSA.
Pa representá e kompania di gobièrnu Refineria di Kòrsou (RdK) tabata tei presente e direktor José Van den Wall-Arnemann, presidente komisario Mariselle Maduro, komisario Ruper Arindell i funshonario di PR Kristel Salsbach.
Durante e rekorido e grupo chines a mira e planta den su totalidat, e asta tur e pipa bieu mal frus nan ku tin eiden. E grupo chines a saka diferente potrèt i tambe kue muestranan di materialnan straño ku ta bula bai bin eiden.
Manager di CMEC a bisa ku e no ta solamente mira diferente posibilidat pa mehorá (upgrade) e planta, pero tambe oportunidat pa traha riba e planta den futuro.
CMEC ke establesé su mes na Kòrsou i uza Kòrsou komo base pa proyektonan di region. MDPT ainda ta trahando riba dokumentonan informativo pa posibel invershonistanan i lo anunsiá den e aña aki ki dia lo tene un destaho públiko.
Na final di e rekorido, e grupo a bai kome na un restorant chines. (Anto ami a kere sigur ku nan lo a bai kome kuminda krioyo.)
Mi a bisa na diferente okashon ku mi no sa pa kiko nos gastando nos tempu ku idiomanan manera Hulandes. Masha dia nos mester a inkorporá Chines den kuríkulonan eskolar.
Awendia tin hende ku ta mira e importansha i ta paga lès pa bai siña chines. Pero abo no mester mas. Spar bo sèn. Pronto chinesnan lo poderá di mundu kompletu, i nan lo obligá nos tur pa siña chines al estilo ‘bootcamp’.
Fuente: Antiliaanse Dagblad
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
CTB ta lansa 2 billboard komo promoshon pa Carifta Games 2017
WILLEMSTAD- 10 di febrüari 2017 – Resientemente Ofisina di Turismo di Kòrsou (CTB) komo partner di Carifta Games 2017 a lansa dos billboard pa promové e evento deportivo grandi aki. Un billboard ta ubiká enfrente di Goisco Wholesale Club i e di dos ta e billboard digital ubiká na Jan Noorduynweg #1. Carifta Games ta tuma lugá di 15 pa 17 di aprel 2017 aki na Kòrsou. Esaki lo bira e di 46 edishon di e evento deportivo regional aki. E evento ta trese e atletanan di mas mihó i talentoso di e diferente paisnan den aria di Karibe. Ta spera riba un total di mas òf ménos 600 atleta internashonal ku lo keda kompañá pa nan coachnan i algun ta bini tambe ku nan famia. Mirando e kantidat grandi di bishitante ku e evento aki ta trese pa Kòrsou, CTB sigur ta duna su sosten na e evento deportivo aki. CTB ta hasi uso di e oportunidat pa invitá pueblo di Kòrsou pa kòrda bai wak e diferente kompetensianan i asina sostené nos atletanan lokal ku lo tuma parti na Carifta Games 2017.


text:
ORANJESTAD – Absolute Championship Berkut 82 na Sao Paulo, Brazil lo ta debut di Gregory Milliard den un evento cu ta ser...
ORANJETSAD – Atleta Elite di Taekwondo Monica Pimentel ta clasifica pa e Weganan Centro Americano y Del Caribe Barranquilla 2018, despues di...
ORANJESTAD – Un di e peloteronan di Aruba cu tin mas anja den liganan menor ta catcher Shawn Zarraga. Na 2008 Shawn...
ORANJESTAD – Den fin di siman e atleta di bodybuilding Hemradj Mulai ta gana e 1er lugar den Lightweight Bodybuilding durante di Arnold Classic...
ORANJESTAD – E ekipo di Cincinnati Reds tawata perdi den di 9 inning cu score di 7-5 contra e ekipo di Chicago...
ORANJESTAD – E analista di baseball di ESPN Jessica Mendoza a entrevista e tres astronan di e ekipo di Boston Red Sox....
ORANJESTAD – Minister di Deporte Dangui Oduber a anuncia un proyecto cu ta encera renobacion di e Little League Ballpark na Dakota....
ORANJESTAD – Despues di un trajectoria largo di baseball tanto na Aruba como internacional Jerrick Francees, prospecto di Aruba ta hanja su contract...
ORANJESTAD – E fin di siman aki ta tuma lugar na Orlando, Florida e di 10 Anniversario di e “Glass Slipper Challenge.”...
ORANJESTAD – Pitcher profesional Wally Vrolijk ta firma contract pa un temporada cu ekipo di VfB Ulm Falcons di Alemania pa hunga den liga independiente...


text:
ORANJESTAD – E selecion di Aruba North Little League ta derota e selecion di Liga Central Braulio Wester pa di 3 anja...
E Powerade Final Series a continua cu e partido desicivo number 7 riba diasabra ultimo. Den un Stadion Nadi Croes/ Crismo completamento...
ORANJESTAD – Diaranzon anochi a tuma lugar e gran final di Copa Betico Croes entre e ekipo di Dakota y Britannia. Britannia...
MEXICO – Kamilah Dammers a bolbe logra un tremendo resultado ganando medaya di brons representando Aruba na e torneo Campeon de Campeones...


text:
Saudi Arabia
E Reino di Saudi Arabia (Arabiko: المملكة العربية السعودية), komunmente konosi komo Saudi Arabia ta e pais arabe mas grandi di e Medio Oriente. E ta grens ku Jordan i Iraq na e parti nort i nort-ost, Kuwait, Qatar anto e Emiratean Arabe Unit na parti ost, Oman na parti suitost, anto Yemen na parti sur. E tambe ta konekta ku Bahrain dor di brug. E Golfo Perziko ta keda na parti norto-ost anto e Laman Korá na parti west. E tin un poblashon estimá di 30 mion, anto ta aproksimadamente 2,149,690 kilometro kuadrado grandi. E Reino tin biaha ta yamá e "Pais di e Dos Moskenan Sagrando" referiendo na Mekka i Medina, e dos lugana sagrado den Islam.


text:
by LocoGamer | Dec 11, 2017 | Playstation, Top NewsDurante PlayStation Experience, Naughty Dog a papia untiki over e storia di The Last of Us: Part II. Den un interviewer nan a puntra si Joel ta bibo of morto, e orey e writer/director, Neil Druckmann a contesta, “Everybody dies at some point.” E kiermen cu...
by LocoGamer | Nov 20, 2017 | Game Related, Top NewsSiman pasa, EA a laga sa cu nan lo kita e microtransaction di Battlefront II pa un temporada. Nan a tuma e decision aki despues di e backlash pisa cu nan a haya cu e loot crate system di e wega. Awo ta parce cu nan stock market tambe a sufri, despues di e backlash, ya...
by LocoGamer | Oct 6, 2017 | PC, Playstation, Top News, XboxStar Wars Battlefront II su Open Beta ta cuminsa awe riba Playstation 4, Xbox One y PC. E beta ta consisti di cuatro game modes cual ta Galactic Assault, Starfighter Assault, Strike y Arcade mode. Galactic Assault ta bay ta 20 contra 20 large scale battle unda bo lo...
by LocoGamer | Sep 23, 2017 | PC, Playstation, Top News, XboxCada siman desde Destiny 2 a sali, nos ta hayando contents nobo. E weekend aki e Trials of the Nine a cuminsa atrobe. Esaki ta e di dos pa Destiny 2. Pa esnan cu tabata hunga e prome Destiny, Trials of the Nine ta mane Trials of Osiris. Pa esnan cu no sa ainda di kico...
by LocoGamer | Aug 30, 2017 | PC, Playstation, Top News, XboxDestiny 2 no a ni sali ainda y ya caba nos a cuminsa haya info di su prome DLC. Segun un articulo di Kotaku, e prome DLC lo trece un patrol zone nobo riba Mercury, un social space, y tambe un storyline over di Osiris. Detayes di e DLC pack, cu apparentemente yama The...


text:
Audrey Croes ta un hoben cu a conoce maltrato di su propio pareha y duna su mensahe na parehanan hoben.
Audrey ta conta cu el a bay Hulanda cu su 17 aña y a conoce un persona ora e tabatin 18 aña. E persona aki tabata un amigo na prome instante. Di eynan el a crece den un relacion, pero eventualmente el a bira un relacion di abuso. Aworaki cu Fundacion Hende Muhe Den Dificultad, ta bay cuminsa cu un proyecto pa papia abiertamente di abuso domestico, caminda nan lo cuminsa conta storia y kibra e silencio di abuso. Audrey mes a conta su storia por medio di esaki. E storia completo ta riba e pagina di Facebook di Fundacion Hende Muhe Den Dificultad. Prome cu Audrey a conoce abuso fisico, el a conoce abuso emocional. Audrey kier educa personanan riba e werkflexnan pa nan realisa esaki durante e momentonan di abuso emocional y porta yuda asina preveni cu nan pasa den abuso fisico. Tambe ora un persona gara su pareha ta haciendo infiel cun’e y pareha ta bis’e cu locual el a mira no ta berdad, haciendo cu e victima ta cuminsa perde su sentido di realidad. Y asina e abuso ta sigui mas y mas te ora e abuso fisico cuminsa tuma luga. Pa loke ta comentarionan tocante victimanan cu supuestamente ta scoge pa keda den nan situacionnan di abuso, Audrey ta splica cu e esey tin di haber cu e daño emocional y psicologico cu a sosode caba cu e victima cu ta perde e sentido di realidad y ta sinti su mes pega den un esfera di cual e no por sali. E victima mester corda ken e ta pa por sali di e situacion ey. E prome stap di un victima ta pa educa nan di e werkflexnan pa ora nan haya nan mes den un relacion di abuso verbal y fisico, nan sa cu esey ta inaceptabel pa nan. E realidad ta cu e situacionnan aki por sosode cu tur hende.
Di acuerdo e reaccion di e victimanan den cierto casonan, Audrey ta splica cu ora e situacion di abuso tuma luga pa hopi tempo, of tambe ta depende di un persona su propio caracter, e ta reacionna di forma agresivo contra su abusador, asina haciendo cu ambos banda ta bira abusivo y controlativo cu otro. E ehempel aki ta conta pa tanto hende muhe como hende homber. E ta mustra cu e abusador, sea hende homber of hende muhe, tin un problema cu su mes y mester busca ayudo profesional pa controla e parti aki di dje. E ta mustra cu personanan tin e oportunidad pa cambia si e tin e consciencia y boluntad pa haci esaki. Fundacion a conoce un caso den cual un homber a acerca nan y bisa cu el a dal su casa pa prome biaha. Por medio di e Fundacion, nan a haya counseling y asina a logra soluciona nan problemanan y disciplina e homber pa controla su rabia. Esaki a mustra efectivo, pues segun Audrey, ainda e pareha ta hunto.
E mensahe di Audrey pa e comunidad, en especial e comunidad femenino, ta pa nan disciplina nan mes riba e tema aki. Audrey ta kere den e victimanan cu ta wordo abusa y e ta kere cu nan tin e boluntad pa sali for di un relacion di abuso. Audrey ta compronde cu e por ta un di e cosnan mas duro cu e victima por haci, pero e ta kere den nan pa logra esaki y sigui cu un bida mas feliz.


text:
November 24,25,26, 2017 ta Aruba Art Fair na San Nicolas
ORANJESTAD (AAN): Tur aña, Pure Aruba Events Foundation, organizador di Aruba Art Fair, ta trata di trece innovacion den diferente area di Arte pa asina trece e comunidad mas cerca di artistanan, mas serca di nan creacionnan y a lo largo envolvi comunidad henter cu un solo meta: haci di Aruba un Isla di Arte y promove Cultura mucho mas ainda.
Na 2016, Aruba Art Fair a dedica na e competencia Culinario cu tabata uno exitoso, na unda e scolnan EPB y EPI a participa den un competencia Culinario. E competencia culinario lo bolbe back den 2018, ya cu e aña aki Aruba Art Fair ta dedica na e competencia di Fotografia, brindando tur fotografo na Aruba e oportunidad pa gana un exposicion internacional di nan potret den e prestigioso City Hall na Doral Florida.
E competencia tin dos categoria: e naturalesa di Aruba y e caranan di Aruba. Tur fotografo por participa na e competencia door di manda nan miho potret di Aruba su naturalesa y/of nan miho potret di e cara(nan) di Aruba su hendenan.
Un prome seleccion di e top 5 potretnan den cada categoria lo wordo escogi pa Xclusivo Magazine, Focus Magazine, Island Temptation, Aruba Nights, Express Magazine y un representante di Aruba Tourism Authority como tambe un representante di e City Hall di Doral Florida.
E 10 potretnan aki lo wordo imprimi y exponi na Aruba Art Fair unda cu tur bishitante di e feria por vota pa nan favorito. E dos potretnan ganador, uno di cada categoria, lo wordo transporta pa Doral Florida.
Tur fotografo por registra via e website di Aruba Art Fair, www.arubaartfair.com. E ultimo dia pa registra ta 20 di November proximo.
Un di e huradonan, Tina Escobedo di Island Temptation, a expresa su entusiasmo pa e competencia aki. “Mi ta haya e competencia un gran iniciativa pa encurasha creatividad entre nos fotografonan local y inicia asina un exploracion di nos tesoronan scondi cu ta forma parti di loke ta Aruba su naturalesa. Pero tambe di demostra e beyesa di e cara Arubiano y su diversidad” Tina ta referi.
Fotografonan local ya caba a cuminsa manda nan potret mientras otronan ta contemplando ideanan di na unda y kico nan kier saca pa asina participa na e competencia. Na momento cu a acerca Julia Renfro, cu añanan largo ta saca potretnan sublime di Aruba su naturalesa y puntre si e kier participa, organisadornan a haya un smile, un grito di jubilo y un ok grandi. E hoben fotografo Ayrton Tromp tambe ta impresiona cu e competencia. Ayrton ta haci uzo di su camara den tur dos categoria y tin fotografia como su trabao diario. “E tema Nature & Faces ta algo cu masha hopi ta practica den dje, pero nunca ta haya e sosten of push. Pesey e competencia aki ta super great. Mi ta looking forward pa wak e creacion di tur e otronan. Y ademas cu tur Magazines kier sera cabes pa selecta e mihonan ta indicacion caba cu e ta algo serio,” e hoben y talentoso fotografo ta enfatisa. “Nos mester corda cu fotografia tambe ta un arte,” Ayrton ta termina bisando.
Ralph Romson, iniciador y propietario di Aruba House na Doral Florida, sister Cities of Aruba, ta sumamente comovi cu e por ilustra parti di Aruba su arte fotografico den e Economic Center at City Hall, Doral Florida. Desde Aruba Art Fair 2016, Romson ta den contacto cu Aruba Art Fair y a inclui e idea como esun mas pionero pa 2017.
Un Danki sigur ta bay na tur esunnan cu ya a inscribi. Esunnan cu ainda no a manda nan potret ta keda invita pa bishita www.arubaartfair.com


text:
Bruniel Kruyhoff cla pa representa Aruba pa dos titulo na Mexico Continue reading
Category Archives: Sports
Resultado completo di Aruba Taekwondo Classic Cup
Resultado completo di Aruba Taekwondo Classic Cup. Continue reading
Julian Wong, Alisha van Geene, Samuel Rosales, Maelynn Fradl, Jaimar Chirinos y Shaquille Barry a sali best fighter den e Aruba Taekwondo Classic Cup.
Julian Wong, Alisha van Geene, Samuel Rosales, Maelynn Fradl, Jaimar Chirinos y Shaquille Barry a sali best fighter den e Aruba Taekwondo Classic Cup. Continue reading


text:
Notisia
Publikashon
Mantenshon di Órden Públiko
Den ‘Basis Politie Zorg’ e personal di polis ta enkargá ku tareanan general di polis, manera:
- patruyahe
- duna ayudo di emergensia
- tuma denunsia (simpel)
- mantené kontakto ku komunidat
- intermediá den situashon di konflikto
- i otro tareanan manera kontròl i supervishon den kuadro di mantenshon di orden públiko.
E área di atenshon en general di polis (politiezorg) ta integrá den diferente ‘wijkbureau’ (kuido di bario/wijkzorg).
E kuido di bario ta enserá mantenshon di (supervishon riba kumplimentu ku) lei i regulashon, papia ku personanan tokante nan komportashon, duna servisio i identifiká problema.
Telefòn (+5999) 866-6800
Telefòn (+5999) 866-6400
Telefòn (+5999) 866-6300
Telefòn (+5999) 866-6700
Telefòn (+5999) 866-6900


text:
IMITÁ NAN FE | YOSEF
“Interpretashon No Ta Dios Su Asuntu?”
YOSEF tabata kana pasa den un gang skur, papa sodá despues di a kaba di traha duru den un kalor insoportabel. Pafó, e solo di Egipto tabata kima asina tantu ku e prizòn a bira manera un fòrnu. Probablemente Yosef tabata konosé kada klenku di e prizòn i delaster un nachi den su murayanan. Esaki tabata su mundu awor. Ta bèrdat ku hende tabata respet’é, pero esei no ta kita ku e tabata un prizonero.
Kuantu falta lo e no a sinti di su bida den e serunan di Hebròn, tempu ku e tabata kuida e tounan di karné di su tata! E tabatin mas o ménos 17 aña di edat ora su tata Yakòb a mand’é bai hasi un rospondi masha leu for di kas. Komo un prezu, e no por a pensa mes di tin e libertat ei. Yosef su rumannan tabatin asina tantu odio kontra dje ku nan kier a mat’é, pero despues nan a disidí di bend’é komo katibu. E komersiantenan ku a kumpr’é a hib’é Egipto, kaminda el a sirbi promé den kas di Potifar, un ofisial egipsio. Su doño tabata konfi’é i a laga tur kos di kas na su enkargo, pero e kasá di Potifar a akusá Yosef falsamente di kier a viol’é, i p’esei el a kai será. *—Génesis, kapítulo 37, 39.
Awor Yosef tabatin 28 aña i a pasa kasi 10 aña komo katibu den prizòn. Suavemente bisá, esaki sigur no tabata e tipo di bida ku lo e kier a hiba. Lo el a haña su libertat un dia? Lo e por a bolbe mira su tata kerí ku tabata bieu kaba òf su ruman hòmber stimá Benyamin? Pa kuantu tempu mas lo e mester a keda den e kondishon deplorabel akí?
Abo a yega di sinti bo manera Yosef? Tin biaha kosnan por sali kompletamente diferente for di loke bo a ferwagt komo hóben. Bo por haña bo ku ún situashon difísil tras di otro i kisas bo no ta mira un salida òf un manera pa perseverá. Laga nos wak kiko nos por siña for di e fe di Yosef.
‘YEHOVA TABATA KU YOSEF’
Yosef tabata sa ku su Dios, Yehova, hamas lo a lubidá riba dje i esei siguramente a yud’é perseverá. Asta den prizòn, Yehova a haña manera pa bendishoná Yosef. Beibel ta bisa: “SEÑOR tabata ku Yosef i a mustr’é miserikòrdia, i a dun’é grasia den bista di e hefe di prizòn.” (Génesis 39:21-23) Yosef a sigui hasi su bèst i asina el a duna su Dios motibu pa bendishon’é. Ki un alivio pa sa ku semper Yehova a sosten’é!
Akaso Yehova tabata ke pa Yosef keda den e prizòn ei pa semper? Yosef no tabata sa kiko pa ferwagt, pero sin duda e tabata hasi orashon bes tras bes tokante su situashon. Manera sa sosodé hopi biaha, e kontesta a bini na un manera masha inesperá. Un dia tabatin un konsternashon den prizòn ora nan a trese dos prizonero nobo, kendenan tabata ofisial di Fárao. Un di nan tabata hefe di e panaderonan i e otro tabata hefe di e koperonan di e rei.—Génesis 40:1-3.
E hefe di guardia a enkargá Yosef pa perkurá pa e dos hòmbernan akí, ku un tempu tabatin puesto importante. * Un anochi, tur dos tabatin un soño ku a parse real i ku a laga nan basta turdí. Ora Yosef a mira nan su manisé, el a ripará ku nan tabata mustra preokupá. P’esei, el a puntra nan: “Pakiko boso kara ta tristu asina awe?” (Génesis 40:3-7) Kisas su tono suave a pone e hòmbernan sinti nan mes trankil pa kont’é loke nan a soña. Yosef no tabata sa ku e kòmbersashon ei lo a trese un kambio grandi den su bida. Si Yosef no a mustra interes den e dos hòmbernan ei, nan lo no a bis’é kiko tabata preokupá nan. Su ehèmpel por motivá nos pa puntra nos mes: ‘Mi tambe ta mustra interes den mi próhimo, demostrando asina mi fe den Dios?’
E dos hòmbernan a splika Yosef ku nan tabata preokupá ku nan soñonan straño, pasobra no tabatin niun hende ku por a interpretá nan. Pa e egipsionan, soño tabata masha importante i nan tabata dependé hopi riba hende ku a pretendé di por a interpretá soño. E dos hòmbernan no tabata sa ku e soñonan ei a bini di Yehova, e Dios di Yosef. Pero Yosef sí tabata sa. P’esei el a duna nan e siguransa: “Interpretashon no ta Dios su asuntu? Pa fabor, konta mi e soño.” (Génesis 40:8) Loke Yosef a bisa ta importante pa tur studiante sinsero di Beibel awe. Mare tur ta mes humilde! Nos mester ta dispuesto pa pone orguyo un banda i pidi Dios yuda nos haña e interpretashon korekto di su Palabra.—1 Tesalonisensenan 2:13; Santiago 4:6.
E kopero a kuminsá promé. El a konta Yosef ku el a soña ku un mata di wendrùif ku tres taki ku tabatin tròshi di drùif na nan. E drùifnan a hecha i e kopero a primi e djus di e drùifnan den e kopa di Fárao. Mesora Yehova a laga Yosef komprondé e nifikashon di e soño. Yosef a bisa e kopero ku e tres takinan ta nifiká tres dia; den un lapso di tres dia Fárao lo a duna e kopero su puesto bèk. Ora Yosef a mira un alivio riba kara di e kopero, el a pidié: “Kòrda riba mi ora kos ta bai bon pa bo i hasi mi un fabor di papia ku Fárao pa mi.” Yosef a splika e kopero ku el a wòrdu sekuestrá for di su pais i a kai será sin ku el a hasi nada malu.—Génesis 40:9-15.
E panadero a bira kontentu ora el a tende e bon notisia ku e kopero a haña. P’esei, el a konta Yosef ku el a mira tres makutu di pan i tambe paranan ku tabata kome for di den un di e makutunan riba su kabes. Yosef a haña nifikashon di e soño akí tambe, pero esaki sí no tabata un bon notisia pa e panadero. Yosef a bis’é: “Esaki ta su interpretashon: e tres makutunan ta tres dia. Denter di tres dia Fárao lo halsa bo kabes i lo kologá bo na un palu; i paranan lo kome bo karni for di bo kurpa.” (Génesis 40:16-19) Meskos ku tur otro fiel sirbidó di Dios, ku kurashi Yosef a revelá Dios su mensahe, tantu bon komo mal notisia.—Isaías 61:2.
Tres dia despues, e palabranan di Yosef a kumpli. Fárao a tene un fiesta di kumpleaño—un kustumber ku e pueblo di Dios no tabatin—i a dikta sentensia riba su dos sirbidónan. E panadero a ser ehekutá i e kopero a haña su puesto bèk manera Yosef a profetisá. Pero, lamentablemente e hòmber ei a lubidá mes riba Yosef.—Génesis 40:20-23.
‘ESEI TA DIOS SO POR KONTESTÁ BO’
Dos aña kompleto a pasa. (Génesis 41:1) Imaginá bo kon frustrante esei lo mester tabata pa Yosef! Kisas e echo ku Yehova a yud’é interpretá e soñonan di e kopero i e panadero a dun’é motibu pa karga speransa. P’esei, kada dia di nobo Yosef tabata lanta mainta pensando ku un momento pa otro lo el a sali liber. Ma e bida laf di prizòn a sigui sin ningun kambio. Probablemente, e dos añanan ei tabata e periodo di mas difísil di su bida. Sinembargo, nunka el a stòp di pone konfiansa den su Dios, Yehova. En bes di pèrdè kabes, e tabata determiná pa sigui perseverá, i el a sali for di e situashon difikultoso ei mas fuerte ku nunka.—Santiago 1:4.
Den e tempu krítiko akí, nos tambe tin ku hasi esfuerso pa perseverá, no ta bèrdat? Pa nos por enfrentá e sirkunstansianan difísil di bida, nos mester tin e determinashon, pasenshi i pas mental ku Dios so por duna nos. Meskos ku Yehova a yuda Yosef, e por yuda nos lucha ku desesperashon pa nos no pèrdè speransa.—Romanonan 12:12; 15:13.
E kopero por a lubidá Yosef, pero Yehova sí no a lubidá su sirbidó. Riba un anochi, Yehova a laga Fárao haña dos soño inolvidabel. Den e promé soño, Fárao a mira shete baka gordo i bunita sali for di Riu Nilo, siguí pa shete baka flaku i mahos. E bakanan flaku a habraká e bakanan gordo. Despues di esei, den un otro soño Fárao a mira shete tapushi di maishi yen i bunita ku tabata krese na un solo richi. Pero mas despues, el a mira shete tapushi bashí i kimá pa bientu; nan a sprùit i habraká e tapushinan yen i bunita. Su manisé Fárao a spièrta masha intrankil i p’esei el a manda yama tur su magonan i sabionan pa interpretá e soñonan p’e. Pero ningun di nan no tabata por. (Génesis 41:1-8) Beibel no ta bisa si ta boka habrí nan a keda sin sa kiko pa bisa, òf ku ta kontradisí nan a kontradisí otro. En todo kaso, Fárao a keda desepshoná i tabata mas desesperá ku nunka pa haña un hende ku por a revelá nifikashon di e soñonan akí.
Finalmente, e kopero a kòrda riba Yosef. Su konsenshi a kuminsá molesti’é i el a konta Fárao ku dos aña mas promé un yònkuman remarkabel den prizòn a logra interpretá su soño i esun di e panadero. Inmediatamente, Fárao a manda yama Yosef.—Génesis 41:9-13.
Imaginá bo kon Yosef lo mester a sintié ora e mensaheronan a bini riba òrdu di Fárao pa sak’é for di prizòn. Lihé lihé el a kambia paña i feita—i probablemente a kita tur kabei for di su kabes tambe, pasobra esei tabata e kustumber egipsio. Sin duda lo el a resa pidi Yehova mashá pa yud’é presentá dilanti di Fárao. Djis despues e tabata den e mahestuoso palasio real, pará dilanti di e monarka. Segun e relato di Beibel, “Fárao a bisa Yosef: ‘Mi tabatin un soño, ma ningun hende no por a interpret’é; i mi a tende nan bisa di bo, ku ora bo tende un soño, bo por interpret’é.’” Loke Yosef a bisa Fárao un biaha mas a demostrá su humildat i su fe den Dios: “No ta ami por; Dios lo duna Fárao un kontesta faborabel.”—Génesis 41:14-16.
Yehova ta stima hende fiel i humilde; pues no ta nada straño ku el a duna Yosef e interpretashon ku ni e sabionan ni e saserdotenan no por a komprondé. Yosef a splika Fárao ku su dos soñonan tabatin e mesun nifikashon. Yehova a ripití e mensahe dos biaha pa indiká ku e asuntu tabata firmemente “establesí” i ku lo el a kumpli sigur. E bakanan gordo i e tapushinan di maishi yen i bunita a representá shete aña di abundansia na Egipto, miéntras ku e bakanan flaku i e shete tapushinan di maishi seku a representá shete aña di hamber ku lo a sigui despues di e añanan di abundansia. E hamber ei lo a kaba kompletamente ku e kosecha abundante.—Génesis 41:25-32.
Fárao tabata sa ku Yosef su interpretashon tabata korekto. Pero kiko e por a hasi? Yosef a bini ku un plan di akshon. El a rekomendá Fárao pa buska un hòmber ku tabatin “disernimentu i sabiduria” pa supervisá e rekohementu di e ekseso di grano durante e shete añanan di abundansia i warda esakinan den mangasina. Anto durante e añanan di hamber lo por a distribuí e reserva di grano ei pa alimentá e pueblo pa nan keda na bida. (Génesis 41:33-36) Yosef su eksperensia i preparashon a kapasit’é pa hasi e trabou ei, pero e no a promové su mes. Komo ku e tabatin fe i un aktitut humilde, e idea ei no a pasa mes den su kabes. Si di bèrdat nos tin fe den Yehova, nos lo no ta ambisioso ni lo no buska pa promové nos mes. En bes di esei, nos lo keda trankil i laga tur kos den su man!
“NOS POR HAÑA UN HÒMBER MANERA ESAKI?”
Fárao i tur su sirbidónan a mira e benefisio di e plan di akshon di Yosef. Ademas, e rei a rekonosé ku ta e Dios di Yosef tabata e fuente di su sabiduria. Fárao a puntra su sirbidónan: “Nos por haña un hòmber manera esaki, ku tin e spiritu di Dios den dje?” Anto el a bisa Yosef: “Komo ku Dios a mustra bo tur esaki, no tin ningun hende ku disernimentu i sabiduria manera abo. Abo lo ta hefe di mi kas, i segun bo òrdu henter mi pueblo lo wòrdu goberná; solamente riba trono lo mi ta mas grandi ku bo.”—Génesis 41:38-41.
Fárao a kumpli ku su palabra. Djis despues, nan a bisti Yosef ku paña di lino fini. I Fárao a dun’é un kadena di oro, un renchi di seyo, un garoshi real i tur outoridat pa biaha den henter e pais pa ehekutá su plan. (Génesis 41:42-44) Pa inkreibel ku esaki por zona, riba un solo dia Yosef a pasa di prizòn pa palasio di rei; el a kuminsá su dia komo un prizonero despresiabel i kab’é komo e di dos hòmber mas poderoso di Egipto. Ta bisto anto ku Yosef tabatin bon motibu pa pone fe den Yehova Dios! Yehova a mira e inhustisia ku Yosef a sufri atraves di tur e añanan i na e momento adekuá i na e mihó manera posibel el a korigí asuntunan. Yehova su intenshon tabata pa no solamente trese un kambio den Yosef su situashon, sino tambe pa protehá e futuro nashon di Israel. Nos lo mira kon Dios a hasi esei den un futuro artíkulo di e seri akí.
Si bo ta pasando den un situashon difísil aworakí, kisas sufriendo pa hopi aña kaba di un inhustisia, no pèrdè speransa. Kòrda riba Yosef! Semper el a mustra bondat, humildat, perseveransia i fe, i asina el a duna Yehova tur motibu pa rekompens’é.
^ par. 4 Wak e artíkulonan “Imitá Nan Fe” den E Toren di Vigilansia di 1 di ougùstùs i 1 di novèmber 2014.
^ par. 10 E egipsionan di ántes tabata traha mas ku 90 sorto di pan i bolo. P’esei, e hefe di e panaderonan di Fárao tabatin un puesto prestigioso. I e hefe di e koperonan tabata supervisá un grupo di sirbiente ku a sòru pa e biña i kisas serbes ku nan tabata sirbi Fárao tabata di bon kalidat i ku esaki no a kontené nada ku por a venená e monarka, ya ku kasonan di konspirashon i di asesinato tabata masha komun den e palasio real. No ta nada straño anto ku e kopero a bira un konsehero di konfiansa di e rei.


text:
Oranjestad - Dia di mucha no a pasa sin haya atencion di Prome Minister Evelyn Wever-Croes riba su prome dia di trabou. Dialuna den oranan di atardi, Fundacion Sea Bunita Sea Bo Mes, a haci un bishita cerca Prome Minister.
Nos muchanan special a keda hopi contento di a conoce e Prome Minister di nos pais y a expresa esaki cu un sonrisa riba nan cara.
Presente tambe tabata Minister Otmar Oduber y Minister Plenipotenciario Guillfred Besaril. Nan tur tres a ricibi un algun regalito for di man di nos muchanan special. Na su turno tambe, Prome Minister a entrega cada mucha un regalito y a conbersa un rato ameno cu nan.
Na e ocacion aki, Prome Minister Evelyn Wever-Croes a expresa:
“Awe riba dia di mucha, mi a haci un invitacion special na Fundacion Sea Bunita Sea Bo Mes pa un encuentro na Bestuurskantoor. Nos muchanan special y fundacionnan cu ta cuida nan no a haya e atencion necesario pa hopi tempo.
Nos prioridad ta pa mehora e situacion pa asina cada fundacion cu ta cuida nos muchanan special wordo ekipa miho posibel pa asina brinda nos muchanan special un miho speransa pa nan futuro.
Tur mucha tin derecho di bon cuido y educacion adecua pa nan situacion.”


text:
Barranquilla2018News
Shout out na Coleganan Noel y Andrew
Tremendo cobertura di e Weganan Centro Americano y Del Caribe
Shout out na coleganan Noel Werleman y Andrew Vrolijk pa e cobertura unico di e Weganan Centro Americano y del Caribe Barranquilla 2018.
Desde 2004, COA ta biaha hunto cu colaboradornan deportivo pa asina trece e ultimo informacion cu imagen di nos atletanan di Aruba na e diferente eventonan deportivo bishita. E biaha aki coleganan Noel Werleman y Andrew Vrolijk tabata esnan encarga pa trece informacion al instante y rapido pa asina Aruba completo por a sigui e prestacion di nos atletanan den e Weganan Centro Americano y del Caribe na Barranquilla. E trabou uno sigur inmenso cu ta trece cune hopi ora ta labora, mirando e distancia cu e biaha aki no tabata uno serca. Pues mester a traha lihe y bon na e diferente acomodacionnan deportuvo mes y mesora transmiti esaki via social media pa henter nos comunidad por disfruta y manda nan felicitacion nan. E weganan pa Aruba a tuma lugar na Barranquilla mes y e bowling na ciudad di Cali.
Mirando e trabounan di dos siman desplega, mester felicita Noel Werleman y Andrew Vrolijk cu trabou magnifico cu entrevista y informacion, sin lubida imagennan unico cu lo keda recorda pa hopi. Hopi potret y video a sera tuma y graba pa Aruba completo por a disfruta di dje.
Un pabien grandi na ambos colega pa e tremendo trabou. Esaki ta medaya di 🏅pa boso. Pabien guys❤💪


text:
Huidige artikelen
zaterdag 24 maart 2018 - Diamars Departamento di Impuesto no lo tin servicio di caha na Camacuri
E servicio di caha den districto si lo continua manera custumber
ORANJESTAD – Departamento di Impuesto ta participa cu en conexion cu un training importante pa e personal, no lo tin servicio di caha na su oficina na Camacuri riba diamars, dia 27 di maart proximo. E servicio di caha na MFA Noord, Paradera y Savaneta y e oficinanan di gobierno na Santa Cruz y San Nicolas si lo continua manera custumber.
Departamento di Impuesto ta pidi su disculpa pa e inconveniencia y ta pidi su clientenan pa haci pago online via banco of acudi na su oficinanan den districto.
Gerencia di Departamento di Impuesto
24 di maart 2018


text:
E organisacionnan no-gubernamental di Aruba ta forma curason di e tereno central social. Sin e aporte di e NGO-nan e trabao di bienestar y trabao social lo ta mustra hopi mas fayo. Hopi NGO tin un tradicion largo caba, pero durante ultimo 10 aña a bin hopi NGO acerca, entre otro riba tereno di combati pobreza, den trabao cu hubentud, den cuido pa hende cu limitacion, etc.
Trece forsa hunto y sigui dilanti hunto.
Loke nos ta haci
Pa CEDE Aruba ta di suma importancia cu e sector bastante amplio di NGO na Aruba ta keda fortifica. Ta pesey CEDE Aruba ta dirigi su mes riba apoyo structural na NGO. Por pensa riba dianan frecuente pa desaroya conocemento orienta riba aspectonan di maneho manera desaroyo di maneho, skirbi documento di proyecto, set up di administracion efectivo, mercadeo efectivo y uzo di social media, etc. Banda di e dianan di conocemento, CEDE Aruba tambe por organisa curso y training pa grupo mas chikito, y tambe trayecto di consultoria poco mas intensivo ta posibel. Pa esaki cada biaha ta contrata experto externo.
Trabou boluntario
Pa via di e necesidad creciente di boluntario den e sector social y cultural CEDE Aruba lo pone su mes disponibel activamente pa reforsa trabao boluntario di forma flexibel y structural. CEDE Aruba ta apoya fundacionnan cu formulacion di nan mes maneho pa cu nan boluntarionan y ta yuda pensa di ki manera por yega na boluntario y keda cu nan. Haya bon miembro di directiva den esaki lo ta un tema importante. E apoyo por ta por medio di proyecto y trayecto di consultoria mas chikito.
Desaroyo di organisacion
Fortifica y desaroya organisacion pa CEDE Aruba ta hopi importante. CEDE Aruba pesey ta apoya proyecto cu ta orienta riba ‘gobernacion’, calculacion di costo, descripcion di producto, desaroyo di proyecto y mercadeo innovativo. Banda di esaki CEDE Aruba ta na fabor cu NGO ta organisa nan mes mihor den consulta cu otro y ta cuminsa conhuntamente un dialogo cu gobernacion. E fundacion di e entidad di colaboracion FUNDECO, facilita pa CEDE Aruba, pa e motibo aki tabata un paso hopi importante. CEDE Aruba ta keda ofrece conseho y apoyo na FUNDECO.
Recaudacion di fondo
CEDE Aruba den e proximo 5 aña lo tuma accion y asisti NGO mas activamente den recaudacion di fondo. Entre otro CEDE Aruba ta desea di amplia su propio red di fondo y haci miho uzo di fondo disponibel dentro di Reino. Den esaki CEDE Aruba lo tin un papel di intermediacion y conseho. Banda di esaki CEDE Aruba lo ofrece apoyo pa logra miho strategia pa cu recaudacion di fondo na Aruba. Importante den esaki ta pa haya miho bista riba uzo di placa y realmente logra resultado.


text:
Para Mi Pueblo download album free (zip mp3 flac)
Download Para Mi Pueblo Album zip mp3 rar flac wav aiff ape ogg:
Download Para Mi Pueblo Album free:
Mirror-2
Para Mi Pueblo (Album MP3)
Para Mi Pueblo (Album FLAC)
Para Mi Pueblo.zip
TAGS:
Cornelio Reyna – Para Mi Pueblo Full Album leak Download link MP3 ZIP RAR
{ LEAK ZIP ALBUM } Cornelio Reyna – Para Mi Pueblo [ZIP]
Album leak Download Cornelio Reyna (Zip Mp3) Para Mi Pueblo Deluxe Edition
zip download Cornelio Reyna – Para Mi Pueblo free
{ ZIP ALBUM } Cornelio Reyna = Para Mi Pueblo [.rar]
[Leak HQ] Cornelio Reyna { ZIP ALBUM MP3 } Para Mi Pueblo Album Leak Download
[Leak HQ] Cornelio Reyna . Para Mi Pueblo Album zip Download
[FREE] Cornelio Reyna {ZIP & Torrent} Para Mi Pueblo zip free
[Leak] Cornelio Reyna | Para Mi Pueblo rar
Cornelio Reyna [ ALBUM MP3 ] / Para Mi Pueblo Album leak Download
{MP3} Cornelio Reyna (FULL) Para Mi Pueblo Full Album REVIEW Download
[Leak..] Cornelio Reyna – Para Mi Pueblo
{ Free } Cornelio Reyna { 320 kbps } Para Mi Pueblo Zip Album Download
Cornelio Reyna – Para Mi Pueblo (Zip+Mp3)
Cornelio Reyna { Download } Para Mi Pueblo album mp3 download
Full Album Leaked Download Cornelio Reyna – Para Mi Pueblo download
{ MP3 } Cornelio Reyna {Album} Para Mi Pueblo Album 320 kbps
{MP3} Cornelio Reyna Para Mi Pueblo .rar Download
(FULL) Cornelio Reyna – Para Mi Pueblo {MP3}
[Free] Cornelio Reyna – Para Mi Pueblo ( Album ZIP RAR )
{Album} Cornelio Reyna [MP3] Para Mi Pueblo free album
Cornelio Reyna – Para Mi Pueblo FLAC
Cornelio Reyna – Para Mi Pueblo album flac
Download Cornelio Reyna – Para Mi Pueblo free FLAC
Download album Cornelio Reyna – Para Mi Pueblo flac
Free Cornelio Reyna – Para Mi Pueblo flac
Download Cornelio Reyna – Para Mi Pueblo in format flac
Cornelio Reyna – Para Mi Pueblo APE
Cornelio Reyna – Para Mi Pueblo album APE
Download album Cornelio Reyna – Para Mi Pueblo APE
Free Cornelio Reyna – Para Mi Pueblo APE
Download Cornelio Reyna – Para Mi Pueblo in format APE
Cornelio Reyna – Para Mi Pueblo ogg
Cornelio Reyna – Para Mi Pueblo album OGG
Download Cornelio Reyna – Para Mi Pueblo free ogg
Download album Cornelio Reyna – Para Mi Pueblo flac
Free Cornelio Reyna – Para Mi Pueblo OGG
Download Cornelio Reyna – Para Mi Pueblo in format flac
Track Listing
blue highlight denotes track pick


text:
Tempo cu e palabra “duradero” a nace, esaki tabata pa indica cu un producto por a wanta (su calidad) pa basta tempo, y cu e por a ser uza pa tempo relativamente largo, den otro palabra cu e producto ey tabatin un “bida largo”.
Pa un producto por tabatin un bida largo, casi e no tabatin “mag di” gasta y pues tecnicamente e por a ser uza pa tempo largo.
E concepto (“begrip”) aki a amplia y a crece bira un desaroyo duradero, nos a haya un economia duradero, finansas di gobierno duradero, y crecemento duradero.
Awendia specialmente politiconan ta uza e idea y criteria aki pa mil y un cos: construccionnan duradero, turismo duradero, inversionnan duradero, banconan duradero, entrada nacional duradero, negoshi duradero, y asina ey bo por sigui.
Djis menciona e palabra “duradero”, sea e ta na su lugar of no (“te pas en te onpas”), y lo bo gana voto, esey a lo menos ta e filosofia actual di politiconan manera un Mike GOD-fried Eman, un Barack Obama, e “bundesfrau”, presidente di Alemania Merkel, y mas loconan manera un Jesse Klaver, un Hillary Clinton, un Alexander Pechtold y un François Hollande, kendenan awendia ta uza e palabra aki specialmente pa e “salbacion di planeta tera” bao di e excusa di un maneho duradero di energia.
DESAROYO DURADERO
Politiconan kendenan a bin hunto den Nacionnan Uni, na aña 1987 a describi un desaroyo duradero di e siguiente manera:
Desaroyo duradero ta e desaroyo cu ta relaciona cu, y ta responde na e necesidadnan di e mundo di awendia (di e generacion actual), sin trece na peliger e capacidad di futuro generacionnan pa cubri y satisface nan propio necesidadnan.
E politiconan aki a sa di comprende cu e superficie di nos planeta tera tin su limite, cu pues algun dia e lo mester yega na su final, y cu hende mester por maneha naturalesa di tal manera cu e NO ta ranca mas producto (por ehempel pisca y madera) for di naturalesa, cu – riba propio forsa – POR bin acerca door di crecimento natural.
Den otro palabra nan a comprende cu hende NO por consumi, te caba cu e productonan cu futuro generacionnan tambe ainda mester depende di nan pa sobrebibi; aki ta trata e ora ey di un balance entre interesnan ecologico y economico/social, entre desaroyo economico y conservacion di naturalesa.
PANICO ENCUANTO E CLIMA
Durante e conferencia mas grandi di tur tempo di Nacionnan Uni na aña 2002, algun politico bibo, astuto, scondi y tras di lomba di hende(“achterbaks”) a probecha di un oportunidad unico pa – cu gran demostracion di nan “peso” – “bende” mundo nan importancia, pues convence mundo con importante nan mes ta.
E prosperidad di mundo occidental tabata na peliger, tabatin un incertidumbre grandi riba nos futuro, y conceptonan manera inverti den conocimento y tecnologia pa scapa mundo, a bira expresionnan moderno di tur dia, mescos cu tabata e caso cu e temanan energia, energia fosil, energia limpi, perdida di biodiversidad, materianan prima cu na cierto momento ya no t’ey mas, calentamiento di nos planeta tera, cambionan den clima, y e efecto invernadero (“broeikaseffect”).
Y di mes tabatin necesidad di un “approach” y un maneho internacional pa resolve e problemanan mundial aki, pues mundo mester a wordo scapa y salba urgentemente.
Y awor, cu e introduccion historico cortico aki, ata di mes nos a yega na e maneho di Mike GODfried Eman.
Den tur asunto e ta cana hunto cu e hendenan, un tras di otro, di Nacionnan Uni, pero locual ta pio, ta cu hasta eynan e kier ta na e prome luga (“haantje de voorste”), un ehempel pa mundo henter, un “rolmodel”, of mihor bisa E “rolmodel” Mike GODfried Eman, The One and Only, e UNICO.
Riba “SU” Aruba tur cos ta duradero, un finansas publico duradero, un turismo duradero, un economia duradero cu un crecemento tambe duradero, un relacion duradero cu Reino, energia duradero, enseñansa duradero, cuido di salud duradero; enfin, den algun palabra Mike GODfried Eman a percura pa un maneho gubernamental duradero!
Y e mes ta haya cu e ta funciona perfectamente “duradero”!
KICO REALMENTE TA E SITUACION NA ARUBA, AWE NA AÑA 2017??
NOS POR PAPIA DI UN MANEHO DURADERO RIBA TERENO DI MEDIO AMBIENTE? …. MIENTRAS CU MIKE GODfried EMAN CASI TA MATA E PUEBLO CU GAS, MESCOS CU UN BASHAR AL-ASSAD TA HACI ESAKI NA SIRIA!!??
Puntra e habitantenan di Tamarijn, di Parkietenbos, di Simeon Antonio, di Cas Paloma, of di Sero Lopez!
Mike GODfried Eman ta tuma henter mundo haci ora e ta pretende cu Aruba ta berde y duradero, pero mientras tanto e ta casi mata e pueblo cu gas, mescos cu Bashar Al-Assad ta haci esey na Syria, esaki cu tur sorto di kimico- y gasnan sushi y askeroso, y cu plastic kima y otro porkeria.
E unico diferencia cu Al-Assad ta, cu e burdugo ey na Siria ta caba cu baby- y ciudadanonan den 6 ora di tempo usando su “chloorgas”, mientras cu Mike GODfried Eman ta tuma 20 aña pa haci esey, pasobra e ora ey e hendenan ta muri pa motibo di cancer na pulmon; bo mag rey pa motibo di kico!
Con esaki, ainda den aña 2017, ta posibel den Reino? Con esaki por sosode ainda?
Con ta permiti cu esaki ainda por socede!
Esaki ta keda un misterio completo.
Ta incomprendibel cu NI Hulanda, NI Reino, NI s.e. Gobernador ta pone un fin na e gobernacion aki.
Pa cuanto tempo mas Hulanda, Reino, Rey Willem Alexander y Gobernador, lo por nenga nan responsabilidad pa garantisa un gobierno drechi, un “deugdelijk bestuur”, unda ciudadanonan ta sigura di nan derechonan humano fundamental, y ta sinti nan mes sigur di esey, manera por ehempel NO ser mata cu gas door di nan propio minister-president.
E garantia (“waarborgfunctie”) aki ta ancra hopi cla den e Statuut di Reino, esta den paragrafo 2 di articulo 43.
Hunto cu mi, un cantidad grandi di conciudadanonan ta opina cu e envenenamento delibera cu gas, sistematico y duradero, di e pueblo Arubano door di minister president Eman, mester haya atencion internacional.
Cu tur e hazañanan di fraude y di corupcion duradero, e negoshi cu permiso di trabao, cu paspoort, terenonan erfpacht, combustibel, permisonan di hotel y casino, otorgamento di proyectonan sin destahonan publico, …. awor si cosnan no por sigui asina; awor si ta basta!!
HULANDA, REINO HULANDES, REY, GOBERNADOR ….. TUMA MEDIDA Y ACTUA AWOR DI ACUERDO CU PARAGRAFO 2 DI ARTICULO 43 DI NOS STATUUT, PROME CU E VENENAMENTO DI E PUEBLO ARUBANO CU GAS DOOR DI PROME MINISTER EMAN, YEGA NA CONOCIMENTO DI PRENSA INTERNACIONAL!
E CARA DI NOS ARUBA LO KEDA NA UN BERGUENSA…!
E ta sigui.
Hugo Kalkoen


text:
Setar ta informa cu pa motibo di trabounan di mantencion riba e red di cablenet, entre diamars (19 di juli 2016) 12or di anochi pa diaranson (20 di juli 2016) 2or di marduga lo por tin interupcion di servicio di:
- Internet riba cable den e area di San Barbola, Tanki Leendert, Modansa y Jaburibari
E modem den e barionan menciona mester keda cendi durante oranan di anochi pa e upgrading tuma lugar.
Si acaso despues di e oranan menciona ainda e internet no ta trahando ainda por paga y cende e modem pa restart e. Si ainda e no ta traha por yama 5834000.
Setar ta pidi pa tene cuenta cu e trabounan menciona pa preveni cualkier inconveniencia.


text:
Pregunta di Lektor
Un pareha kasá por mira uso di spiral komo un tipo di antikonseptivo ku no ta bai kontra prinsipionan bíbliko?
Relashoná ku esaki, kada pareha kasá mester buska pa sa kon spiral, òf intrauterine device (IUD), ta funshoná i ki prinsipionan bíbliko ta enbolbí. Anto nan mester tuma un desishon ku ta laga nan keda ku un konsenshi limpi dilanti di Dios.
Tempu ku tabatin solamente dos hende riba tera (i despues di e Diluvio, ocho hende), Yehova a manda nan pa ta “fruktífero i multipliká.” (Gén. 1:28; 9:1) Beibel no ta bisa ku e mandamentu ei ta konta pa kristiannan. De echo, ta keda na kada pareha kasá pa determiná si nan ta usa antikonseptivo pa disidí kon grandi nan famia lo ta òf na ki tempu nan ke haña yu. Ki faktornan nan tin ku analisá?
Kristiannan mester tuma kualke desishon enkuanto uso di antikonseptivo a base di prinsipionan bíbliko. Tambe nan ta rechasá aborto komo un medio pa evitá yu, pasobra aborto ta bai kontra loke Beibel ta bisa di rèspèt pa bida. Kristiannan lo no skohe pa kita un bida ku por lo general lo resultá den nasementu di un bebi. (Éks. 20:13; 21:22, 23, NW; Sal. 139:16; Yer. 1:5) Pero awor, kiko di e uso di spiral?
E Toren di Vigilansia di 15 di sèptèmber 1979 (na spañó), página 31-32, a papia tokante e asuntu akí. Mayoria di spiral ku tabata disponibel e tempu ei tabata konsistí di un pida di plèstik ku tabata ser hinká den matris pa prevení embaraso. E artíkulo a bisa ku no tabata bon konosí kon e spiralnan ei tabata funshoná. Hopi spesialista a bisa ku e spiral ta kousa un reakshon den e matris ku ta stroba e spèrma di yega na un eisèl di un hende muhé i fertilisá esaki. Si e eisèl no ser fertilisá, un bida nobo lo no kuminsá.
Pero algun investigashon a saka na kla ku tin biaha spèrma a yega di fertilisá un eisèl tòg. E eisèl ei por krese den un eileider (embaraso den eileider) òf e por bai resultá den e matris. Den kaso ku e eisèl fertilisá bai resultá den e matris, e spiral lo strob’é di pega den e matris i sigui manera un embaraso normal. Si mata e bida ku ta desaroyando, esei lo ta meskos ku un aborto. E artíkulo a konkluí: “Un kristian ku di bèrdat ta interesá pa sa si ta apropiá pa usa spiral lo analisá e informashon ei kuidadosamente a base di loke Beibel ta bisa tokante e rèspèt ku nos tin pa e santidat di bida.”—Sal. 36:9.
For di tempu ku e artíkulo ei a sali na 1979, a bini mas desaroyo sientífiko òf médiko?
Awendia tin dos tipo di spiral. Un di nan ta kontené koper, i pa 1988 el a bira disponibel tur kaminda na Merka. Banda di esei, na 2001, un spiral ku ta saka hormona a sali riba merkado. Kiko nos sa tokante e dos spiralnan akí?
Spiral ku ta kontené koper: Manera a ser menshoná, spiral por pone ku ta bira difísil pa spèrma sobrebibí ora e pasa den e matris pa yega na un eisèl. Ademas, ta parse ku e koper ku ta sali for di e spiral ta tóksiko pa e spèrma i ta funshoná komo un spermisida. * Banda di esei, spiral ku ta kontené koper ta afektá e parti paden di e matris.
Spiral ku ta kontené hormona: Tin diferente tipo di spiral ku ta kontené un hormona ku ta similar na loke hopi biaha tin den píldora antikonseptivo. E spiralnan akí ta saka e hormona den e matris. Ta parse ku e spiralnan ei ta pone ku algun hende muhé no ta ovulá mas. Klaru ku si e kurpa no saka eisèl, e hende muhé lo no sali na estado. Ademas di esei, e hormona den e spiralnan akí ta hasi e parti paden di e matris mas fini. * Tambe e ta hasi e sleim den e garganta di matris mas diki i asina krea un barera kontra spèrma ku ta drenta via e vagina bai den e matris.
Manera a ser menshoná, ta parse ku tur dos tipo di spiral tin un efekto riba e paden di e matris. Pero kiko si e hende muhé ovulá i un eisèl keda fertilisá? E eisèl fertilisá por drenta e matris pero keda sin pega den e matris pasobra paden di e matris a bira fini. Komo resultado, esei lo terminá un embaraso ku ta den su promé fase. Sinembargo, segun sientífikonan, e kasonan ei ta sosodé masha poko, i tin biaha esei por sosodé tambe si un hende muhé ta bebe píldora antikonseptivo.
De echo, niun hende no por bisa sigur ku spiral ku ta kontené koper òf un hormona semper lo evitá fertilisashon di un eisèl. Sinembargo, manera nos a mira den e artíkulo akí, prueba sientífiko ta mustra ku debí na e manera ku un spiral ta funshoná, masha poko biaha un hende muhé ku ta usa spiral lo sali na estado.
Un pareha kristian ku ta pensá di usa spiral por papia ku un dòkter tokante e spiralnan ku ta disponibel i tokante e posibel benefisio- i rísikonan pa e esposa. E pareha no mester ferwagt òf permití ku otro hende, ni un dòkter, ta disidí pa nan loke nan mester hasi. (Rom. 14:12; Gal. 6:4, 5) Esei ta un desishon ku nan tin ku tuma. Nan mester tuma nan desishon ku e meta pa agradá Dios i mantené un konsenshi limpi dilanti di dje.—Kompará ku 1 Tim. 1:18, 19; 2 Tim. 1:3.
^ par. 4 Un guia di e Departamento Nashonal di Salubridat di Inglatera ta bisa: “E spiralnan ku ta kontené mas tantu koper ta mas ku 99% efikas. Esaki ta nifiká ku den ún aña, ménos ku ún di kada 100 hende muhé ku ta usa spiral lo sali na estado. Spiral ku ta kontené ménos koper lo ta ménos efikas.”
^ par. 5 Komo ku spiral ku ta kontené hormona ta hasi e paden di e matris fini, tin biaha dòkternan ta duna e spiralnan akí na tantu hende muhé kasá komo no kasá pa kontrolá menstruashon hopi pisá.


text:
ORANJESTAD – Warda di Polis San Nicolas un yamada ta drenta cu a haya un auto blanco nobo nobo staciona cu mas auto bieu patras di un cas na Brasil.
E patruya di San Nicolas a yega di biaha na e sitio y a topa cu ta un Toyota van blanco cu a wordo horta for di turistanan 11 October 2017 dilanti Brickey Bay Hotel.
Eynan antisocial a saca arma y asina bay cu e auto di e turistanan. Recherche di Atraco Team tambe a yega na e sitio pa haci nan investigacion hunto cu Departamento Forensico y a tuma e auto den beslag pa mas investigacion.


text:
WILLEMSTAD, Curacao- Diabierna tabata na Aruba, e cantante masha stima di Corsou, Sr. Boy Thode. E tabata na Aruba como invitado special na un Bingo. Durante un entrevista cun’e na un radio emisora local, el a lansa e bom mes. Sr. Boy Thode a casa siman pasa diabierna na Las Vegas, cu su pareha di hopi aña, Giggiola Jansen.
Las Vegas ta e luga caminda cu tur artista famoso ta scoge pa nan casa y esaki tambe e maximo cantante di Corsou a haci. Nan a bay cu un vakantie y eynan Boy a propone Giggiola matrimonio. Despues di tres dia, tur cos a keda regla y nan por a casa.
E pareha Thode- Jansen tin basta aña cu otro y nan a scoge dia 19 di October ultimo, pa uni cu otro legalmente, den un matrimonio na Las Vegas.
Boy Thode ta un cantante masha admira y respeta tanto na Aruba, Corsou, Bonaire y te na Hulanda, caminda el a cosecha éxito. Boy ta un cantante cu sa haci presentacionnan durante casamento of durante un cumpleaños. Pero na su mesun casamento mes, no tabata tin niun cantante pa a canta pa e pareha.
Nos ta sigur cu Boy su coleganan musico lo sa di prepara algo pe y di e manera aki, desea Boy y Giggiola tur clase di éxito den e boto matrimonial.
Masnoticia ta desea Boy y Giggiola Thode palabranan di pabien y cu nos Bon Dios, bendiciona nan matrimonio ricamente.


text:
Cientificonan di e Instituto di Investigacion Biomedico Alberto Sols (IIBM) di Madrid, a descubri cu autofagia por proteha frente na e inflamacion cronico di e retina durante e envehecimento, pa loke por converti den un posibel dianan terapeutico pa e tratamento di problemanan ocular, ABC a divulga.
E estudio tabata tin como obheto evalua e efectonan asocia na e neuroinflamacion y autofagia cu ta produci durante envehecimento den retina di ratonnan cu deficiencia di e gen “lgf-1”, responsabel di e expresion di un peptido – denomina ‘factor di crecemento insulinico tipo 1’ of IGF-1 – cu funcionnan neuroprotector den e sistema nervioso central.
Ademas di esey, e peptido IGF-1 tambe ta desempeña un papel importante den e crecemento di neuronanan, manera e mantenimento di e plasticidad sinaptico. De hecho, e resistencia na IGF-1 den e sistema nervioso central ta e responsabel di e perdida di su fncionnan neuroprotector den patologianan asina importante como e enfermedad di Alzheimer y Parkinson.
Den e ultimo añanan a wordo descubri cu e ratonnan cu deficiencianan den e gen ‘lgf1-1’ ta padece hipoacusia congenita severa – es decir, e perdida di e sentido di oido -. Y pa esey ta uni cu, como a demostra e estudionan mas reciente, e animalnan tambe ta padece un perdida di vision progresiva asocia na edad, compaña di alteracionnan structural den e prome sinapsis di e retina.
Como consecuencia, y na luz di e evidencianan aki, por conclui cu e enfermedadnan cronico di e retina, entre cual ta inclui e retinopatia diabetico, ta presenta un componente comun di neuroinflamacion y neurodegeneracion.
P’esey, e autornan di e estudio nobo ta evalua e posibel causa di e alteracionnan visual di e ratonnan cu deficiencia den e gen ‘lgf-1’ y a constata cu, manera Angela Martinez Valverde, co-autora di e investigacion ta splica, “e ratonnan ta presenta un inflamacion cronico den e retina, cu un importante activacio di e microglia cu a wordo atenua mediante e activacion di e fluho autofagico na edad di 6 luna.”
Den ratonnan bieu di 12 luna di edad, ta produci un blokeo di e autofagia cu a resulta den un aumento di e cantidad di autofagosoma den e retina. E hecho aki, uni na otro procesonan manera e activacion persistente di microglia y di e sistena inflamosoma, a contribui di manera importante na e alteracionnan structural di e retina y na e perdida di e funcion visual di e ratonnan deficiente den lgf1 durante e envehecimento, Isabel Varela-Nieto, co-autora di e estudio, a bisa.
“Nos trabao ta ofrece evidencianan nobo den un modelo animal cu deficiencia di IGF-1 cu e autofagia ta un respuesta adaptivo cu por conferi protession dilanti e inflamacion persistente den e retina durante embehecimento,” e autornan a conclui.
Fuente: http://superatuenfermedad.com


text:
Minister Romero tambe a forma parti integral di e Conseho Caribense di Ministernan di Asuntonan Postal
Recientemente Minister Chris Romero a forma parti di e Conseho Caribense di Ministernan di Asuntonan Postal (Caribbean Council of Ministers of Postal Affairs), cual a tuma lugar na Sint Lucia. E tema pa cu e Conseho di e aña aki tabata “Impulsando Inclusion Financiero Regional & Esfuersonan di Facilitacion di Comercio Electronico Via e Oficinanan Postal di Caribe”.
Conforme articulo 7.1 di e Constitucion di Union Postal di Caribe (CPU pa su inicialnan na ingles), e Conseho di Minister di asuntonan postal di Caribe ta responsabel pa e desaroyo di strategianan y politicanan na largo plazo den e materia postal, y di e futuro di e servicio postal den e region Caribense, delegando e implementacion di e strategianan y politicanan aki na e conferencia. Normalmente e Conseho ta convoca despues di e Conferencia, cu ta encarga di formula, asesora y prepara e politicanan cu e Conseho di Minister di Asuntonan Postal di Caribe ta establece.
Obhetivo di e Conseho 2018
Comercio Electronico, mihor conoci como e-Commerce, ta ofrece oportunidadnan postal pa desaroyo sostenibel y pa cu esaki e servicionan postal mester por ta bon posiciona pa tuma bentaha di e oportunidadnan aki. E obhetivo principal di e conseho tabata pa analisa y debati e raport 1 di e Conferencia y su recomendacionnan, y asina tuma decisionnan cu e paisnan miembro di CPU mester implementa, pa locual e Conseho lo garantisa e provision di recursonan suficiente, segun ta stipula den e articulo 7.3 di e Constitucion.
Eleccion di Secretario General di CPU
Un di e logronan importante durante e Conferencia aki, tabata cu a apunta un Secretario General nobo pa Caribbean Postal Union (CPU). E ta gratificante pa mira cu Director di Post Aruba NV, sr. Guillermo Raymond, a keda elegi como Secretario General di Caribbean Postal Union.
Esaki caba ta duna un impulso mas na nos servicio postal local pa por logra diversifica e maneho y servicio di e servicio postal na Aruba.
Meta pa futuro postal na Aruba
E siguiente meta pa e futuro postal di Aruba ta pa haci di nos isla e centro di actividad postal pa Caribe completo. Poniendo enfasis riba un mihor stipulacion di Comercio Electronico (e-Commerce), e Union Postal di Caribe (CPU) ta mira e posicion di Aruba como uno strategico y beneficioso pa un e-Commerce debidamente stipula, cual lo bira tambe un aporte adicional pa nos economia. A logra yega na palabracionnan concreto pa e futuro di Post Aruba NV y di servicio postal den Caribe en general, y pa es motibo Minister Chris Romero su presencia tabata asina importante na e Conferencia di St. Lucia.


text:
Bo tambe a bin biba Hulanda pa studia? Komparti bo eksperensia komo studiante of ex-studiante i gana 10 euro via Paypal of Tikkie (gratis). Simplemente laga un komentario riba e website aki bou di e teksto aki, kaminda bo ta komparti ku nos kon bo ta eksperensiando of a eksperensia e bida di studiante. Tambe bo mester subscribe ku bo e-mail na banda of abou dje pagina. Ora ku bo hasi e dos aktonan aki, bo ta inspira hende ku bo historia plus partisipa pa gana 10 euro. E ganadó lo wordu skohí randomly.
Mi idea ta pa trese e komunidat di studiantenan ku a bin biba Hulanda for di ABC eilanden huntu riba un pagina i komparti nos historianan ku otro. Bo historia ta mas interesante i importante ku bo ta kere. No keda sin komparti esaki ! Bo por duna tips tambe komo studiante akinan. Por ehempel kon bo ta dil ku bo sen, kon bo ta sinja, etc.
Esaki ta mi historia
Den vakansi grandi di 2015 mi a bin biba Hulanda. Prome ku esei nunka mi no a yega di bai Hulanda. Kiermen mi no tabatin un idea konkreto di kon Hulanda lo ta. Uniko kos ku mi tabata sa ta loke hende sa bisa i loke mi a buska riba internet.
Mi prome aña no tabata dje duru ei. Mi opleiding tabata hopi leuk i fasil. E bida tabata nobo i spannend i mi tabata kurioso pa futuro. Mi tabata papia kumi amistadesnan di Korsou regularmente via Skype of Whatsapp. E di dos aña tabata kasi mesunkos. Despues djei mi kontakto ku mi hendenan di Korsou a kuminsa bira hopi vago. Mi no ta tende nada di nan si ami mes no bai lanta un kombersashon. Mi a kuminsa ripara tambe ku mi perspektiva di bida a kuminsa kambia for di esun di mi amistadesnan. Pues mi a hañami enfrenta ku tipo di kosnan aki. Pero ta parti di bida i kresementu. I kon bo ta dil ku e situashon aki ta hopi importante. Na e otro banda semper ta leuk pa topa mi amiganan di Korsou, kombersa hari i papia tokante ten nos tabata bai middelbare school.
Voor de rest e bida komo studiante akinan mi ta haña hopi dushi. Espesialmente e echo ku mi tin hopi libertat pa tuma mi mes desishonnan, deskubrí madures i krese mentalmente. Pero tambe tin e desbentaha ku mi no tin mi mama su kompania of su yudansa praktiko. Por ehempel mi no por bisa awe nochi mi ta bai kome ku mi mama of nami hiba e kason aki pa mi mama kosele pami.
Esaki ta mi historia resumí den chiki. Mi ta spera mi a inspirabu pa bo tambe komparti bo historia. Kiko abo ta pensa di Hulanda? Kon bo ta of a eksperensia Hulanda, skol, salimentu i tur kos ku tin di haber ku bo bida komo studiante? No lubida di laga bo nomber (i fam) atras i subscribe ku bo email adress. Mi lo apresia tambe si bo pone un link di bo Facebook, Instagram of LinkedIn abou di e komentario, pero esaki no ta obligá. Si bo ke komparti esaki den priva bo por tuma kontakto kumi akinan.
Check mi blog akinan & komparti esaki ku bo amigunan. No lubida di inskribi pa bo partisipa i pa bo ta na altura di mas actie pa gana premio.


text:
Maduro & Curiel’s Bank a premia ganador di 100.000 Fun Miles di e kampaña ‘Banking on the Go’.
WILLEMSTAD:- Maduro & Curiel’s Bank ya pa basta tempu ta stimulá su klientenan pa hasi uso di su servisionan asina yamá “Self-service Banking” pa fasilitá kliente su eksperensia bankario. Durante lunanan di yüli, ougùstùs i sèptèmber Bo Banko Amigu a kore su kampaña “Banking on the Go”.
Un kampaña kaminda klientenan por a haña informashon tokante e diferente servisionan “Self-service” ku Banko ta ofresé i partisipá outomátikamente pa gana e premio di 100.000 Fun Miles ora hasi uso di un di e servisionan aki.
Servisionan di MCB ku ta kualifiká komo “Self-service Banking” ta: Hasi transakshonnan bankario i/òf rekargá telefòn prépago via MCB Online Banking, hasi uso di MCB Mobile App, hasi pago òf rekargá telefòn ku PAGOmatiko, rekargá telefòn ku SMS 1111, lanta òf depositá sèn òf rekargá telefòn na un Bankomatiko di MCB.
E felis ganador di e kampaña “Banking on the Go” ta sr. Marlow Meulens.
Maduro & Curiel’s Bank ta gradisí tur esnan ku a hasi uso di e servisionan di e kampaña “Banking on the Go”. Sigui hasi uso di nos servisionan di “Banking on the Go” i eksperensiá pa bo mes kon fásil i lihé nan ta.
E potrèt ta ilustrá representantenan di MCB i Fun Miles ta hasi entrega di e premio di 100.000 Fun Miles na e ganador sr. Marlow Meulens. Masha pabien!


text:
Sero Patrishi – Diasabra mainta pa mas o menos 10:30 polis y tambe brandweer a bay un cas di FCCA situa na Sero Patrishi, cu tawata na candela.
Prome informacionnan tawata bisa cu e cas ta completamente na candela.
Na yegada di polisnan y brandweer, a constata cu e cas no tawata candela pero ta un camber a kima.
Na e sitio por a scucha cu ta un cortina y un corchon a kima.
Motibo ta cu un menor di edad lo tawata hunga cu aparentemente cu un lighter, y esaki a pega e cortina y corchon na candela.
Danki Dios, cu a logra controla e candela na tempo, pa asina evita lo peor.
E menor di edad tawata ok, pero asina mes ambulance lo tawata na caminda pa controla e mucha.


text:
Pronostico di tempo ta indica cu diaranson anochi, shelo lo ta parcialmente nubla cu un awasero breve. Den marduga y diahuebs: parcialmente te hopi nubla cu localmente algun awasero.
Temperatura maximo 31 grado Celsius y temperatura minimo 25 grado Celsius.
Solo lo baha awe nochi 6 or y 12 y lo sali mañan mainta 6 or y 35 .
Biento: modera te basta fuerte for di direccion entre oost-noordoost y oost- zuidoost;
forsa 3 te 5 (12 te 39 km/ora, 7 te 21 nudo). Den dia of den awasero fuerte te posiblemente duro den rafaga; forsa 6 te 7 (40 te 61 km/ora, 22 te 33 nudo)
Situacion general di tempo:
Den proximo 24 ora un disturbio den nivelnan mas halto di atmosfera y cu ta moviendo
poco poco bay oost lo zorg pa trece mas humedad den atmosfera regional. esaki lo pone
cu principalmente den oranan di marduga y mainta temporalmente lo bay tin mas nubia
for di cual por cay algun awasero cu por bay compaña pa lamper cu strena. algun di e
awaseronan aki por ta localmente pisa y causa molester di awa.
Condicion di lama:
Olanan di lama lo ta for di direccion oost-noordoost cu haltura di 3 te 6 pia.
Temperatura di superficie di lama: 28 grado Celsius.
Fenomenonan special: ningun
Sistemanan significante di weer tropical: tormenta tropical Rina tabata situa na
zuid- zuidoost di Cape Race, New Foundland, moviendo den direccion noord riba
awanan habri di Oceano Atlantico y ta solamente un molester pa nabegacion
maritimo.
Registracion di temperatura (Celsius) y awasero (mm) den ultimo 24 ora:
Airport max 32 / min 28 / 1.1
Hadicurari max 31 / min 27 / -.-
Pronostico di tempo pa proximo dianan di siman:
Parcialmente nubla cu un awasero local. Biento lo ta for di direccion oost y modera;
den dia de bes en cuando basta fuerte te posiblemente fuerte den rafaga.
temperatura max / min lo ta: 33/27


text:
Willemstad—- Personal di imigrashon huntu ku Polis a tene un entrada hudisial den oranan di mainta trempan den un kas na Nestorweg unda a haña e informashon ku mester tin personanan indokumenta ta biba.
Ayera den oranan di mainta trempan personal di imigrashon huntu ku Polis a bai na un kas den Nestorweg pa asina hasi investigashon despues di a haña e informashon ku den e kas mester tin un kantidat di personanan indokumenta ta biba. A yega na e kas i mesora a rondoná e kas pa asina por a drenta den esaki. Ora ku e habitantenan den e kas a ripara ku tin polis nan a trata di kore bai pero a keda arestá debí ku na tur huki tabatin polis stashoná. Durante investigashon den e kas a logra di detené no ménos ku ocho persona ku na e momento ei no por a mustra nan dokumentonan ku nan ta kedando di un forma legal riba nos Pais. Tur a keda transportá pa e departamentu di imigrashon na unda e investigashon lo bai kontinuá.


text:
SAN NICOLAAS – Basketball tawata den su gran final diaranzon ultimo na YMCA San Nicolaas. Den dos division di basketball na Aruba a tuma lugar e Game 3 di e Best out of Five. Prome wega tawata entre e campeonan di anja pasa Ecotech Stealers y Aruba Juniors Pirates den e division di Pasarella. Ecotech Stealers ariba 2-0 den e serie no kier a tuma niun risico y a ta gana e ekipo di Aruba Juniors cu score di 47-32 pa asina titula Campeon di Pasarella 15U.
Despues a sigui e division di Cadet 17U na unda e ekipo di Pelican Impact a topa e ekipo di Double Happy Stealers cu tambe tawata 2-0 den serie na unda nan ta mantene nan invicto y titula Campeon door di gana e ekipo di Double Happy Stealers cu score di 71-60.
Nos di Sports Zone Aruba ta felicita tur ekipo cu nan titulonan di Campeon y Sub-Campeon!


text:
INSCHRIJVING VOOR PANNAVOETBALTOERNOOI!
Colegio Arubano is kampioen schoolzaalvoetbal van Aruba. Goed gedaan jongens en succes in Bonaire met de wedstrijden tegen de teams van Curacao en Bonaire!!
Proficiat natuurlijk ook voor de leraren LO die dit hebben gerealiseerd!
Team 1 di Colegio Arubano ta bira ganador di ‘Student Relay’ den 30th Aruba International Half Marathon
Pa prome biaha IBiSA a organisa e competencia di ‘Student Relay’ den Aruba International Half Marathon. E idea a surgi como un motivacion na hobennan pa participa na caredanan competitivo. Y asina, IBiSA a acerca schoolnan secundario cu mesora a logra forma nan team di hoben pa participa y representa nan school.
E preparacion prome cu e dia di careda y tambe riba diadomingo mainta di careda tabata intensivo. Pero cu satisfaccion e grupo di IBiSA cu a coordina e parti di ‘Student Relay’ den Aruba su 30th International Half Marathon ta repasa e resultado y exito di e competencia.
Hobennan di cada ‘team di relay’ tabata tey presente for di trempan na Joe Laveist Sport Park pa ‘check in’ y prepara pa salida. Mientras cu demas coredonan cu mester haci e cambio na respectivo postnan a sigui pa nan post. E mainta a transcuri rapido. Y na cada post di cambio, cu tabata na 5K, 11K y na 17K tur ‘relay’ a bay hopi bon.
Student Relay School:
E prome ‘team di relay’ cu ta cruza linea final na Alhambra Casino tabata e Team 1 di Colegio Arubano consisti pa e hobennan: Chester Hill, Edward Mulder, Jonathan Croes y Tom Croes cu ta finalisa den 1:25:53. Cada hoben di e team ta ricibi nan bunita trofeo, mientras cu e team ta ricibi un ‘Copa Rotativo’ pa e school y tambe un bon balora na Afl. 1000,- pa e school uza na Sport Caribe.
Na di dos lugar den ‘relay team’ ta keda Team 2 di Colegio Arubano, forma pa e hobennan: Mathias Verploeg, Ethan Westera, Mack v/d Eerenbeemt y Mark Tjon, cu ta finalisa e trajecto den 1:33:47. E hobennan ta ricibi nan trofeo como ganador di segundo lugar. Mientras cu na di tres lugar ta termina e Team di EPB San Nicolas forma pa e hobennan: Vlademir Kock, Djunrick Schwengle, Maikel Rasmijn y Tyron Helder, cu tambe a ricibi nan trofeo. Nan tempo tabata di 1:34:38.
Student Relay SVT:
Pa loke ta e ganadornan entre e teamnan di ‘Sociale Vormings Traject’ e resultado ta como lo siguiente: Na prome lugar a finalisa Team 5 consisti pa Jasorick Giel, Jonathan Kelly, Miguel Angel Caicedo y Jefferson Lopez. Nan ta finalisa den 1:31:19.
E team cu a keda na di dos lugar a resulta Team 4 forma pa Michel Angelo Rasmijn, Derrick Martinus, Jershain Howard y George Ensee. Cada hoben ta ricibi nan bunita medaya, mientras e team ta ricibi su trofeo.
E ganadornan den e competencia di ‘Student Relay’ ta ricibi nan premio y trofeo for di sr. Harry Jansen, pionero di atletismo na Aruba y propietario di Sport Caribe.
IBiSA ta felicita tur hoben cu a participa representando nan school, specialmente e ganadornan. Y ta spera cu e competencia di ‘Student Relay’ ta un continuidad pa e hobennan participa den caredanan competitivo cu ta keda organisa riba Aruba.
– See more at: http://sportpicsaruba.com/team-1-di-colegio-arubano-ta-bira-ganador-di-%E2%80%98student-relay%E2%80%99–den–30th-aruba-international-half-marathon/453#sthash.jxkjeSf8.dpuf


text:
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l, 13 di òktober 2018.
Kompilá: djabièrnè 12 di òktober 2018, 05:00 o.l. (09:00 UTC)
Tempu: Parsialmente nublá, temporalmente hopi nublá ku algun áwaseru lokal espesialmente durante mainta. Ketu bai bos por zona na algun kaminda.
Temperatura máksimo lo alkansá 32 ºC i temperatura mínimo 25 ºC.
Solo ta sali 06:25 i ta baha 18:19 o.l.
Bientu: For di un direkshon generalmente ost i suak te moderá; forsa 2 te 4 (7 te 30 km/ora, 4 te 16 nudo). Prinsipalmente durante den áwaseru, de bes en kuando basta fuerte den ráfaga: forsa 5 (31 te 39 km/ora, 17 te 21 nudo). Bientu por supla de bes en kuando for di otro direkshon tambe.
Situashon general: Un disturbio riba parti sentral di Área di Karibe durante próksimo 24 ora lo sigui kousa un oumento temporal di nubia riba nos region. Algun di e nubianan aki espesialmente durante di mardugá i mainta lo generá de bes en kuando algun áwaseru lokal riba Kòrsou. Un par di e yobidanan aki por bai kompañá un biaha mas pa welek ku bos.
Kondishon di laman:
Por lo general trankil ku altura di ola di 1 meter òf ménos (3 pia òf ménos).
Sistemanan signifikante di wer tropikal: Orkan Leslie ta ketu bai riba e parti sentral di Osean Atlántiko Nort i tabata moviendo awe tardi den direkshon ost nortost. Tormenta Tropikal Michael tabata situá riba estado North Carolina na Merka i tabata moviendo den direkshon nortost. Tormenta Tropikal Nadine tabata situá riba parti ost di Osean Atlántiko i tabata move den direkshon wèst nortwèst miéntras ku e tabata debilitando. E tres sistemanan aki no ta un menasa pa Kòrsou.
Fenómeno spesial: Ningun.
Perspektiva te djadumingu mainta: Shelu lo ta parsialmente nubla, temporalmente hopi nublá i por spera algun áwaseru kompañá lokalmente pa welek ku bos.
Meteorólogo: Abraham.
E próksimo boletin di tempu lo wòrdu publiká djabièrnè 12:00 o.l. (16:00 UTC).
.
.
.
.


text:
Amérika
Amérika (na aimará: Amërika, na spaño: América, na franses: Amérique, na guarani: Amérika, na ingles: Americas, na hulandes: Amerika, na quechua: Amirika, na portugues: América) ta e kontinente localiza na hemisferio west y ku si estende, na sentido nort-sur, desde e Oseano artiko té e cabo Horn, na longo di mas o menos di 15 000 kilometro. E su extremo ost insular (no-kontinental) ta situa na Groenlandia, e Nordostrundingen, mientras e west ta situa na e Aleutanan. E extremonan kontinental (no-insular) ta e cabo Principe di Gales, e extremo west, na Alaska, y e ponta do Seixas, extremo ost, na estado brasilianu di Paraíba. E Amérika ta forma di dos masanan di dimenshonan kontinental (Nort Amerika y Sur Amerika) ku ta liga por un istmo (e istmo di Panama) ku ta korta por un kanal (e kanal di Panama).


text:
Seroe Patrishi – Diahuebs mainta pa mas o menos 11:50 dos empleado di W.E.B nv a bay un cas den Seroe Patrishi pa cera of bay cu e meter di awa.
E habitante un señora lo a sali y a splicanan cu esey lo no ta corecto, pa motibo cu e tin un areglo di pago haci.
Aki ta caminda cu e situacion a cambia. E empleadonan lo a bira yama nan hefe, y ela duna nan ordo pa dal bay u kita e awa.
Pues no ta importa si tin areglo haci of no.
Di e manera aki a yama pa polis, pa motibo cu segun W.E.B nv, e habitante lo ta haciendo problema.
Algun minuut despues polis a yega, pero ordo ta ordo y asina mes e awa a wordo kita.
E habitante mas cu claro a keda tristo, mirando cu awor e mester bolbe bay W.E.B pa bay sinta y wak kiko nan ta bay bise. Sin puntra si e habitante tin e placa completo awe pa nan pone awa bek.
Un situacion social horibel cu algun persona cu no tin e manera pa cumpli cu nan debernan di tur luna. Nos sa cu ta trata di un grupo hopi hopi grandi, cu ta pasando den situacionnan dificil.
Arubanative.com a tuma contacto cu WEB y a haya e siguiente informacion, cual sigur ta bon pa cada cliente di WEB tene cuenta cu ne. “Si un cliente tin un areglo di pago y e no ta cumpli cu e condicionnan di su areglo, WEB lo desconecta e meter y e lo mester paga full e suma cu e ta debe. Den otro palabra, lo cancela e areglo di pago di e cliente. Si e cliente tin un areglo di pago, e no por pidi un extension di e deadline cu e tin pa haci e pago.”


text:
by LocoGamer | May 19, 2018 | E3, E3 2018, E3 Top News, Top News, XboxDespues cu nan a leak e controller e siman aki, Microsoft a revela nan specialised controller oficialmente cu yama “the Xbox Adaptive Controller”. The Xbox Adaptive Controller tin dos programmable buttons gandi y por accepta 19 otro inputs cu ta representa e functions...
by LocoGamer | Mar 7, 2018 | PC, Top News, XboxMicrosoft a anuncia e release date y e prijs pa nan upcoming zombie survival game, State of Decay 2. E wega lo lansa riba Xbox One y PC dia 22 di mei y lo costa solamente $30 pa e Standard Edition y $50 pa e Ultimate Edition. E standard version di State of Decay 2...
by LocoGamer | Feb 13, 2018 | PC, XboxApart di sali riba Xbox One, Sea of Thieves tambe lo yega riba PC. Despues di haci par di test, Microsoft y developer Rare a comprati e official system requirements y recommended specs pa por hunga e wega sin problema riba PC. Pa cuminsa, e minimum requirements lo...
by LocoGamer | Jan 12, 2018 | XboxSi ainda bo no a hunga Halo 5: Guardians, y bo tin gana di test e, awo ta bo chens paso e ta bay ta completamente gratis e weekend aki te cu 14 di januari, tanten bo ta un Xbox Live Gold member. Bo por download e wega via e Xbox One dashboard, e wega mes lo ta...
by LocoGamer | Dec 14, 2017 | PC, Playstation, Top News, XboxRainbow Six Siege tin un new update obtenibel awe riba PS4, Xbox One, y PC, e update aki lo trece un “much-requested feature” door di subi e wega su server tickrate na 60Hz riba tur platforms. Esaki kiermen cu awo e servers lo refresh e gamestate 60 biaha pa seconde....


text:
Perspectiva di Pastor Eusebio Petrona ta duna un splicacion riba matrimonio, unda e muher mester ta virgen. Si keda comproba cu tin fornificacion durante noviasgo, esaki lo tin consequencia. Ta necesario si pa mira e video completo. QuickVideo!
One comment
e pastor aki di su mesun yamada ta ponemi corda hopi tempo un meneer cristian di su mesun yamada: dus no Catolico, Iglesia Catolico ta e Iglesia cu Hesus Mes a Institui: anyway, e meneer aki tabata bisa cu e ta drumi cu hopi hende muher, pero, ora di casa e ta bai busca un muher virgen: mi pregunta ta: dicon e exigencia no ta pa homber y muher cuida nan virginidad como e motibo cu sex prome cu matrimonio ta debilita e laso matrimonial den futuro? E splicashon corecto ta: si bo custumbra bo carni na dunele su kier, ora cu den matrimonio tin motibonan cu mester frena e deseonan, ya e deseonan no tin frena mas, dus cu hende cu ta biba hunto prome cu casa tin cu sufri e consecuencianan cu e trabou pa no cai den tentashon y uni cu otro persona durante e matrimoinio ta mas grandi. Mas dificil pa somete e carni ora a laguele bai pa su cuento, mas bien educa e carni di warda.


text:
Brazil Taekwondo Stichting a reuni cu su miembronan
Diaranson anochi na Centro di Bario Brazil tabata tin e prome reunion di aña di Brazil Taekwondo Stichting hunto cu e directiva nobo presente.
Awo cu e aña a caba di cuminsa nan a bin cu varios idea di kiko tur lo bay y kier haci den 2018 pa cambia e direccion un tiki di recauda fondo. Dianne Ponson ta un di e miembronan cu a bin cu e idea di coffee morgen, mientras cu Judith Nassy a trece pa dilanti un bingo.
Jervis Lowe, Danica Delamore, Andy Fradl y Marilu Fradl kier un trainer y coach stabiel pa train e team di Brazil Taekwondo Stichting, mirando cu Alberto Klabér no tin e tempo mas pa haci esaki manera mester ta den e temponan aki.
Varios nomber a wordo menciona, pero nos kier wak dilanti y no patras. Alberto Klabér a bisa bon cla cu e no kier niun meesleurders. Pa e ultimo añanan aki nos a haña nos mes enfrenta cu meesleurders caba y pesey semper nos ta wak mas den direccion di ex campeon mundial y Olympic coach Henk Meijer kende ta haci esaki cu amor.
Hopi cu a bin kier pronkia cu e team di Train Hard Fight Smart y a usa Brazil Taekwondo Stichting pa nan propio beneficio y esaki netamente no ta aceptabel. E muchanan di Brazil Taekwondo Stichting no kier atende na training di e coach nacional di Aruba.
Nos tin mester di fondo pa nos por completa nos sistema Generation 2 cu 2 set mas di protector. Ora di campeonato nos kier tin tur e equiponan cu ta rekeri internacionalmente pa eventonan. Nos mester tene na cuenta cu Best of the Best 2018 ta bay ta mas grandi cu na 2017 y nos mester cuminsa prepara pa esey for di awo. Por ultimo a papia cu lo bay subi e cayanan di Aruba den fin di siman pa bende calender di Brazil Taekwondo Stichting.